“Τα Λουλούδια Στην Κυρία”\nΟ Άκης Δήμου αποτελεί εγγύηση για νεανικές παραστάσεις. Να σημειώσω, εδώ, ότι στο πρόσφατο “24 hours festival” μόνο το δικό του έργο έλαμψε ανάμεσα στα υπόλοιπα. Επίσης, εγγύηση για νεανικές παραστάσεις, αποτελεί και ο Γιώργος Παλούμπης. Όταν αυτοί οι δύο ενώνουν τις δυνάμεις τους και χρησιμοποιούν και τρεις εξαιρετικούς ηθοποιούς, τότε το αποτέλεσμα δεν μπορεί να είναι παρά εκπληκτικό!\nΤο έργο γράφτηκε το 1998. Κάτω από αυτή την νεανική ανδρική κωμωδία, υπάρχει η απώλεια ουσιαστικής επικοινωνίας των σύγχρονων ανθρώπων. Τρία αγόρια, εντελώς διαφορετικά μεταξύ τους, συγκατοικούν. Το μόνο στοιχείο που τους ενώνει είναι το να παρακολουθούν το κορίτσι στο απέναντι μπαλκόνι, γιατί η μεταξύ τους επικοινωνία δεν είναι και πολύ εύκολη…\nΗ κοπέλα απέναντι μένει και μόνη και, μάλλον είναι λίγο μεγαλύτερη τους. Και οι τρεις, προφανώς, την έχουν ερωτευτεί, αλλά, αυτό, ουδέποτε αποτέλεσε αφορμή φιλονικίας. Τα πράγματα εξελίσσονται ραγδαία, όταν τυχαία μιλάει σε έναν από τους τρεις, τους αποκαλύπτει ότι έχει κατάλαβε ότι την αγναντεύουν και έτσι αυτοί, παίρνουν το θάρρος να την καλέσουν σπίτι τους!\nΗ παράσταση παίζεται στον πίσω χώρο του Απομηχανής Θεάτρου, οποίος χωράει 35 άτομα και οι ηθοποιοί παίζουν μπροστά σου. Έτσι, έχεις την αίσθηση ότι είσαι κι εσύ μέσα στο σαλόνι τους και τους ακούς να συζητάνε για γκόμενες κ.α.\nΌπως και παραπάνω, έτσι κι εδώ ο Άκης Δήμου γράφει πολύ φρέσκα, πολύ σύγχρονα, με πολύ χιούμορ. Ακούς καθημερινό διάλογο αντρών!\nΟ Γιώργος Παλούμπης έστησε μια εξαιρετική παράσταση με πολύ καλό ρυθμό και αληθοφάνεια! Τα μεγάλα του χαρτιά, όμως, πέρα από το κείμενο, ήταν οι πολύ καλοί ηθοποιοί. Ο πολύ ντροπαλός Γιωργής Τσουρής, ο πιο ευγενικός Γιάννης Διαμαντής και ο σίφουνας Πέτρος Σπυρόπουλος. Ο ρόλος που έχει ο Πέτρος Σπυρόπουλος είναι και ο πιο αβανταδόρικος, και καταφέρνει να τα φέρει εις πέρας και με το παραπάνω αυτός ο πολύ καλός ηθοποιός! Δυναμικός και οδοστρωτήρας, θαυμάζεις την ερμηνεία του από την αρχή της παράστασης, παρότι, τελικά, συμπαθείς τον πολύ ήσυχο Τσουρή!\nΚαθημερινά και απλά τα σκηνικά αντικείμενα και τα κουστούμια (Βασιλική Σύρμα) και χρωματικά αρμονικά συνδυασμένα μεταξύ τους. Ίσως, περιττή η προβολή του απέναντι μπαλκονιού, αλλά δεν ενοχλεί….\nΔευτερότριτα στις 9.30\nTo «California Dreamin» του Βασίλη Κατσικονούρη διακρίθηκε με το 1ο Κρατικό Βραβείο Θεατρικού Έργου ΥΠΠΟ το 2002. Το πρώτο ανέβασμα έγινε το 2004, στην Πειραματική Σκηνή του Εθνικού Θεάτρου. Είχα δει εκείνη την παράσταση στον Άδειο χώρο του Εθνικού, σε σκηνοθεσία Τάκη Τζαμαργιά, με τους: Δημοσθένη Ελευθεριάδη, Στάθη Μαντζώρο, Εύη Σαουλίδου, Κατερίνα Φωτιάδη.\nΤην χρονιά που σπάει τα ταμεία του Εθνικού το άλλο έργο του Κατσικονούρη, το «Γάλα» (2008), ξαναβλέπω το “California Dreamin” στο Θέατρο Μεταξουργείου, από το ΔΗ.ΠΕ.ΘΕ. Ιωαννίνων, σε σκηνοθεσία και πάλι του Τζαμαργιά, με τον Πέτρο Σταθακόπουλο σε ένα ρεσιτάλ υποκριτικής. Έκτοτε το έργο αυτό ανεβαίνει συνέχεια σε Αθήνα και επαρχία, από επαγγελματικούς αλλά και ερασιτεχνικούς θιάσους! Φέτος, το ίδιο έργο ξανανεβαίνει στο θέατρο Μεταξουργείο, από μία νεανική ομάδα με τις δικές τους μόνο δυνάμεις!\nΟ τίτλος του θεατρικού προέρχεται, φυσικά, από το ομώνυμο τραγούδι των Mama’s and the Papa’s. Οι δύο πρωταγωνιστές θέλουν να κάνουν δική τους μπάντα, όταν αγοράσουν κιθάρα και όταν μάθουν να παίζουν.… Όπως καταλαβαίνουμε ο Ντίνος και ο Άρης, ονειροβατούν, περνούν μια παρατεταμένη εφηβεία κι όταν έρχονται αντιμέτωποι με την προοπτική του στρατού ονειρεύονται ένα new age κοινόβιο στην Καλιφόρνια, όπου βρίσκεται ο «Μεγάλος». Παρακολουθούμε τους τραγελαφικές τρόπους αυτών των δύο λαϊκών παιδιών, να βρουν χρήματα για να την κοπανήσουν, χωρίς όμως να κουραστούν ούτε και για αυτό… Η νέα γενιά που τα έχει βρει όλα έτοιμα από τους γονείς της, έχει μάθει στην λούφα και στις παγαποντιές και η επαναστατικότητά της είναι μόνο επιφανειακή.\nΣτο φοιτητικό δωμάτιο του μεγαλύτερου τεμπέλη από τους δύο, παρακολουθούμε πως οργανώνουν απανωτά σχέδια για να κλέψουν τον θείο τους ενός και πως, κάθε απόπειρα, αποβαίνει τελικά προς όφελος του θείου! Πολύ ωραίο σκηνικό (Εμμανουέλα Αλφιέρη) αφαιρετικό, μαυροπίνακες αντί για τοίχοι, card postal, ο Βob Marley φιγουράρει πάνω το στρώμα-κρεβάτι και εξαιρετική λεπτομέρεια το πανέμορφο βαλιτσάκι-αναφορά στο ταξίδι και στην παλιά χίπικη Καλιφόρνια!\nΟ Στράτος Λύκος, με την πρώτη του σκηνοθεσία, καταφέρνει να δώσει πολύ καλό ρυθμό σε ένα καλό κείμενο που βασίζεται πάνω στον ρυθμό! Δικιά του και η υπέροχη μουσική επιμέλεια. Πολύ καλές ερμηνείες από όλους: Θοδωρή Αντωνιάδη, Στρ.Λύκο , Ισιδώρα Δωροπούλου, Εβίτα Συρίγου.\nΟ Κατσικονούρης καταγράφει πιστά, με σύγχρονη γλώσσα και πολύ χιούμορ τα ψευδοδιλλήματα της νεολαίας. Πρόκειται για ένα εξαιρετικό κείμενο που, δυστυχώς, κάνει κοιλιά το τελευταίο 20λεπτο, γιατί προσπαθεί να μας δείξει τι έκαναν οι ήρωες τους επόμενους μήνες μετά το μεγάλο φιάσκο! Ωστόσο, νομίζω ότι μαζί με το «Γάλα», ίσως είναι τα καλύτερά του έργα….\nΤελευταίο Δευτερότριτο για την παράσταση\nΘέατρο Μεταξουργείο, πλατεία Αυδή, στις 9.00


Και ο Καπελέρης αδειάζει Χατζηνικολάου ... - Ελληνογράφος\nHome Unlabelled Και ο Καπελέρης αδειάζει Χατζηνικολάου ...\nΚαι ο Καπελέρης αδειάζει Χατζηνικολάου ...\nΟ Γιάννης Καπελέρης, πρώην επικεφαλής του ΣΔΟΕ, μιλώντας πριν από λίγο στην επιτροπή Θεσμών και Διαφάνειας της Βουλής αναφερόμενος στην υπόθεση Καρούζου, καταρρίπτει το επιχείρημα του Ν. Χατζηνικολάου ότι επί 1,5 χρόνο συγκάλυπταν τις καταγγελίες Ζωγραφάκη, αναφέροντας συγκεκριμένα : … το ΣΔΟΕ κάλεσε τον κ. Καρούζο τον Ιούνιο του 2010 μετά από φορολογική καταγγελία που είχε καταθέσει ο κ. Ιωσήφ Λιβανός. Ξεκίνησαν άμεσα οι έλεγχοι και τον Ιανουάριο του 2011 «επεβλήθησαν πρόστιμα και δημεύτηκαν περιουσιακά στοιχεία. Αυτό το λέω για όσους σήμερα μιλούν για κουκούλωμα».\nΕπισήμανε επίσης ότι για την συγκεκριμένη υπόθεση το ΣΔΟΕ δεν είχε στοιχεία εμπλοκής πολιτικών προσώπων ενώ σημείωσε ότι στην πορεία των ερευνών κατατέθηκε μήνυση εναντίον του από τον κ. Γιάννη Ζωγραφάκη για καθυστέρηση ερευνών. Τότε ζήτησε έκθεση από τις υπηρεσίες οι οποίες του παρέδωσαν υπόμνημα για όλες τις ενέργειες και τα πρόστιμα που έχουν επιβληθεί στον κ. Καρούζο…!\nΤι λέει γι’ αυτά ο πρώην υπάλληλος της Βουλής Ν.Χατζηνικολάου;


Σάλτσινο: Να τελειώνουμε με τη μεταπολίτευση;\nΕπί μήνες δημοσιογράφοι, αναλυτές και πολιτικοί επαναλαμβάνουν ομόφωνα: «να τελειώνουμε με τη Μεταπολίτευση».\nΗ Μεταπολίτευση ή η «κουλτούρα της Μεταπολίτευσης» θεωρείται υπεύθυνη για όλα τα «δεινά» της σημερινής Ελλάδας: από την εξέγερση του Δεκέμβρη του 2008 και τη διαφθορά μέχρι την οικονομική χρεοκοπία και τις κοινωνικές αντιδράσεις στα μέτρα του Μνημονίου. Το αποτέλεσμα αυτής της γενικόλογα κατεδαφιστικής κριτικής είναι να εγγράφεται η Μεταπολίτευση αρνητικά στη σύγχρονη ιστορική συνείδηση, να μετατρέπεται σε έναν αρνητικό κοινό τόπο.\nΧρειάζεται άραγε να υπενθυμίσει κανείς ότι η Μεταπολίτευση ήταν η περίοδος θεμελίωσης της δημοκρατίας στην Ελλάδα; Μετά το 1974 εγκαινιάζεται η εμπέδωση των δημοκρατικών θεσμών και η διεύρυνση της δημοκρατίας με την άρση αποκλεισμών και διακρίσεων που είχαν χαρακτηρίσει την Ελλάδα για πολλές δεκαετίες: περιορισμός του ρόλου του στρατού, αποκαθήλωση της μοναρχίας, νομιμοποίηση του Κομμουνιστικού Κόμματος, καθιέρωση της δημοτικής στην εκπαίδευση, δικαίωμα ψήφου στα 18, ισότητα των δύο φύλων, αναγνώριση της Εθνικής Αντίστασης και πάρα πολλά άλλα. Αυτά είναι λίγο-πολύ γνωστά, και υποθέτω ότι όσοι καταδικάζουν την «κουλτούρα της Μεταπολίτευσης» δεν συγκαταλέγουν αυτές τις αλλαγές στις αρνητικές κληρονομιές της.\nΗ Μεταπολίτευση έχει ήδη τελειώσει εδώ και δύο δεκαετίες. Όσο και εάν ο ορισμός ιστορικών τομών εμπεριέχει ένα βαθμό αυθαιρεσίας, η Μεταπολίτευση τελείωσε το 1989. Το 1989 είναι το «κατώφλι» μεταξύ δύο εποχών. Η κατάρρευση των σοσιαλιστικών καθεστώτων σηματοδότησε το τέλος μιας ιστορικής περιόδου και ταυτόχρονα ενός μοντέλου κοινωνικής και πολιτικής οργάνωσης. Το 1989 στην Ελλάδα οι τομές είναι πολυεπίπεδες: το πείραμα των «προβληματικών» είχε καταδείξει τα όρια της παρέμβασης του κράτους στην οικονομία αλλά και της υπαγωγή του κράτους στον κομματικό μηχανισμό του ΠΑΣΟΚ· η συγκυβέρνηση ΝΔ- Συνασπισμού γεφύρωσε ένα ρήγμα που είχε ανοίξει στην ελληνική κοινωνία από τη δεκαετία του 1940· η σκανδαλολογία μετέφερε το βάρος της δημόσιας συζήτησης από την πολιτική διαπάλη στη χρηστή διαχείριση της εξουσίας· τέλος, η εμφάνιση της ιδιωτικής τηλεόρασης σηματοδότησε την επέλαση μιας νέας, «εικονικής» πραγματικότητας. Μετά το 1989 ξεκινούσε μια, όντως, νέα εποχή, ο κόσμος στον οποίο ζούμε σήμερα.\nΤις δύο τελευταίες δεκαετίες ο ρόλος του κράτους διαρκώς συρρικνώνεται. Βλέπουμε τις ιδιωτικοποιήσεις δημόσιων επιχειρήσεων, την εκχώρηση δημόσιου πλούτου και τη διαρκή επέκταση του ιδιωτικού τομέα σε ένα σύνολο δραστηριοτήτων και υπηρεσιών, που αποτελούσαν προνομιακό ή και αποκλειστικό πεδίο δραστηριότητας του κράτους: υγεία, ασφάλιση, παιδεία, ασφάλεια, μεταφορές, επικοινωνίες. Παράλληλα, το κοινωνικό κράτος που είχε οικοδομηθεί μεταπολιτευτικά αποσυντίθεται κάτω από το βάρος της μείωσης των κονδυλίων, της κακοδιαχείρισης και της αύξησης των ελλειμμάτων. Σε μεγάλο βαθμό αυτές οι εξελίξεις ήταν αποτέλεσμα της ιδεολογίας του «λιγότερο κράτος», η οποία αποτέλεσε το πεδίο σύγκλισης και των δύο μεγάλων παρατάξεων.\nΟι ιδεολογικοπολιτικές διαμάχες που χαρακτήρισαν τη Μεταπολίτευση μπήκαν στο περιθώριο, οι προγραμματικές διαφορές αμβλύνθηκαν, οι δημόσιες πολιτικές ουσιαστικά δεν απέκλιναν. Η έννοια του Κέντρου, η οποία ήταν σχεδόν ανύπαρκτη στη Μεταπολίτευση, κατασκευάστηκε, δημιουργώντας τους αντίστοιχους πολιτικούς χώρους (κεντροαριστερά, κεντροδεξιά), που υποδήλωναν τη δομική ομοιότητά τους και την κυριαρχία της «μοναδικής σκέψης»: δεν υπάρχουν εναλλακτικές λύσεις, το υπάρχον μοντέλο κοινωνικής οργάνωσης είναι και το μοναδικό. Η πραγματική σύγκλιση των δύο μεγάλων κομμάτων σήμανε τη μετάβαση από τη πολιτική στην μετα-πολιτική: η κυβέρνηση μετατράπηκε σε διακυβέρνηση και η πολιτική σε διαχείριση. Η έκλειψη της πολιτικής άλλαξε και το ίδιο το πεδίο της πολιτικής αντιπαράθεσης.\nΣε ένα περιβάλλον στενότερης αλληλεξάρτησης πολιτικής και οικονομικών συμφερόντων, το ζητούμενο πλέον ήταν η χρηστή διαχείριση και η εξεύρεση ικανών τεχνοκρατών για να διοικήσουν ορθολογικά τη χώρα και την κοινωνία. Η κοινωνία που διαμορφώθηκε μέσα από τις αλλαγές των δύο τελευταίων δεκαετιών βρίσκεται στον αντίποδα της κοινωνίας της Μεταπολίτευσης. Η πιο σημαντική αλλαγή σε επίπεδο αξιών και ιδεών ήταν η υποχώρηση του της έννοιας του συλλογικού μέσα από μια διαδικασία κοινωνικού κατακερματισμού. Η πολιτικοποίηση και ιδεολογικοποίηση της δεκαετίας του 1970 σταδιακά έδωσε τη θέση της στην κυριαρχία του ατομικισμού και στον καταναλωτισμό.\nΤο ερώτημα, λοιπόν, είναι όχι το εάν τελείωσε η Μεταπολίτευση, αλλά γιατί, ενώ έχει τελειώσει εδώ και δύο δεκαετίες, χρησιμοποιείται σήμερα περίπου ως «ανάθεμα». Οι αρθρογράφοι που κανοναρχούν εναντίον της Μεταπολίτευσης έχουν δίκιο σε ένα σημείο, η Μεταπολίτευση χαρακτηρίστηκε από την ιδεολογική ηγεμονία της Αριστεράς· και με αυτήν την έννοια επιδιώκουν να στιγματίσουν, να απονομιμοποιήσουν και να απαξιώσουν αναδρομικά τις ιδέες και πρακτικές της Αριστεράς ως υπεύθυνης για τη σημερινή κατάσταση.\nΕπιπλέον, επειδή ο όρος «κουλτούρα της Μεταπολίτευσης»είναι αρκετά νεφελώδης και δεν υποδεικνύει κάποια συγκεκριμένη κοινωνική ομάδα ή πολιτικό κόμμα ως υπεύθυνους για το σημερινό αδιέξοδο, κατασκευάζει ένα είδος συλλογικής ενοχής για την κοινωνία που θα πρέπει να επιζητά την κάθαρση μέσα από την τιμωρία. Εκτός από όλα αυτά, όμως, η αναφορά στην «κουλτούρα της Μεταπολίτευσης» είναι κυρίως μια μετωνυμία: ο στόχος είναι να εξοβελιστεί από τη δημόσια συζήτηση το πολιτικό. Το πολιτικό, όχι με τη στενή έννοια των κομματικών αντιπαραθέσεων αλλά με την ευρύτερη έννοια συζήτησης και της διερώτησης για το παρόν και το μέλλον της ελληνικής κοινωνίας. Αυτά, λένε, δεν είναι πλέον θέμα οράματος για την κοινωνία αλλά «αριθμών», και άρα πρέπει να εκχωρηθούν στους «ειδικούς», στους οικονομολόγους και τους διαχειριστές της διακυβέρνησης. Η αντιστροφή αυτής της κίνησης προϋποθέτει την ανανοηματοδότηση και επανοικειοποίηση του πολιτικού από την κοινωνία. Από αυτήν την άποψη, θα είχε ενδιαφέρον να ξαναδεί κανείς το παρελθόν της Μεταπολίτευσης, για να διερευνήσει με ποιον τρόπο η ελληνική κοινωνία μετά την επτάχρονη δικτατορία ανακάλυπτε και δημιουργούσε το πολιτικό.\n*Ο Πολυμέρης Βόγλης διδάσκει σύγχρονη Ιστορία στο Πανεπιστήμιο Θεσσαλίας. Αναδημοσίευση του άρθρου του από http://enthemata.wordpress.com/\nΑναρτήθηκε από Σάλτσινο: στις 11:31 π.μ.


Αστοχία βλήματος SM-2 προκάλεσε φθορές στη γερμανική φρεγάτα F-219 «Sachsen» - Defence Review\nHome /Ασφάλεια/Διεθνής Ασφάλεια/Αστοχία βλήματος SM-2 προκάλεσε φθορές στη γερμανική φρεγάτα F-219 «Sachsen»\n24 Ιουνίου 2018 12:26\nΣτις 21 Ιουνίου, η Γερμανική φρεγάτα F-129 «Sachsen» της ομώνυμης κλάσης (τύπου F-124) είχε ένα ατύχημα αστοχίας ενός αντιαεροπορικού βλήματος SM-2, κατά τη διάρκεια εκπαιδευτικής βολής στις ακτές της Νορβηγίας.\nΣυγκεκριμένα, το βλήμα εκτοξεύτηκε από τον εκτοξευτή 32 θέσεων Mk.41 Mod.10 VLS (Vertical Launch System), ο οποίος βρίσκεται μπροστά από τη γέφυρα. Ωστόσο, παρά την εκτόξευση το βλήμα αστόχησε και παρέμεινε στο κάνιστρο εκτόξευσης όπου και εξάντλησε τα καύσιμα του, προκαλώντας σοβαρή ζημιά. Ο εκτοξευτής, το κατάστρωμα και η γέφυρα υπέστησαν ζημιές από την πυρκαγιά και την υψηλή θερμοκρασία, ενώ δύο άτομα του πληρώματος τραυματίστηκαν ελαφρά.\nΗ φρεγάτα «Sachsen» εντάχθηκε σε υπηρεσία το 2003 και είναι εκτοπίσματος 5.800 τόνων.\n«EUROSATORY 2018»: Η παρουσία της ΘΕΩΝ ΑΙΣΘΗΤΗΡΕΣ με νέα προϊόντα\nTAGS: ESSM F-124 F-129 «Sachsen» SM-2 Αστοχία SM-2 Γερμανία Γερμανικό Ναυτικό\nΤα Rafale και οι «Patrouille…\nΔύο αερόστατα επιτήρησης συνόρων της…


aeroporiapostratos : Ημερίδα Υγειονομικής Περίθαλψης Αποστράτων: Ενδιαφέροντα στατιστικά στοιχεία\nΗμερίδα Υγειονομικής Περίθαλψης Αποστράτων: Ενδιαφέροντα στατιστικά στοιχεία\nΣχόλιο: Συγχαρητήρια στους συνδιοργανωτές !!!\nΑνακοινώθηκαν ενδιαφέροντα στατιστικά στοιχεία για τα Στρατιωτικά Νοσοκομεία από τους ομιλητές στο Πολεμικό Μουσείο\nΜε την παρουσία του Υπουργού Υγείας κ. Α. Γεωργιάδη και των βουλευτών κ. Βούλτεψη και Ιακωβίδου,πραγματοποιήθηκε χθες, Παρασκευή 30 Μάϊ 2014, στο Πολεμικό Μουσείο η ημερίδα με θέμα: «Υγειονομική Περίθαλψη Αποστράτων», που συνδιοργάνωσαν οι Ενώσεις Αποστράτων Αξιωματικών και ο Σύνδεσμος Αποφοίτων ΣΣΑΣ. Τον συντονισμό της ημερίδας είχε ο κ. Αθ. Γριβας, όπου αφού έδωσε στην αρχή τον λόγο στους 3 Προέδρους των Ε.Α.Α., για να απευθύνουν χαιρετισμό (όπως και ο Υπουργός και ο ΓΕΕΘΑ/ΔΥΓ κ. Χ. Γρηγορέας) στη συνέχεια έδωσε τον λόγο στους κύριους ομιλητές:\n► Στην ομιλία του ο Πρόεδρος του Σ.Α./ΣΣΑΣ Ι. Αντωνιάδης, τεκμηρίωσε την αναγκαιότητα......\nεπαύξησης των εισακτέων στις Στρατιωτικές Σχολές ΣΣΑΣ και ΣΑΝ, καθόσον ο ολοένα και μειούμενος αριθμός, θα δημιουργήσει στο άμεσο μέλλον, δυσεπίλυτο πρόβλημα στην λειτουργία των Στρ. Νοσοκομείων.\n► Ο Τξχος (ΥΙ) Κ. Φιλιππάκης, αναφέρθηκε στην ποσόστωση των νοσηλευθέντων στα Στρ. Νοσοκομεία\n(για τον Σ.Ξ. 45% εν ενεργεία, 38% απόστρατοι, 12% λοιποί και 5% μέλη οικογενειών,\nγια το Π.Ν. 20% εν ενεργεία, 60% απόστρατοι, 11% λοιποί και 9% μέλη οικογενειών, και\nγια την Π.Α. 10% εν ενεργεία, 45% απόστρατοι, 23% λοιποί και 12% μέλη οικογενειών),\nστα χρέη του ΕΟΠΥΥ προς τα Στρ, Νοσοκομεία (72 εκατομ. Ευρώ),\nγια την ύπαρξη των διακλαδικών κλινικών και κέντρων (ΚΑΡΔΙΟΧΕΙΡΟΥΡΓΙΚΗ ΚΛΙΝΙΚΗ / 401 ΓΣΝΑ, ΔΙΑΚΛΑΔΙΚΟ ΚΕΝΤΡΟ ΨΥΧΙΚΗΣ ΥΓΕΙΑΣ ΕΔ, ΔΙΑΚΛΑΔΙΚΟ ΚΕΝΤΡΟ ΦΥΣΙΚΗΣ ΙΑΤΡΙΚΗΣ ΚΑΙ ΑΠΟΚΑΤΑΣΤΑΣΗΣ, ΔΙΑΚΛΑΔΙΚΗ ΠΑΙΔΙΑΤΡΙΚΗ ΚΛΙΝΙΚΗ 251 ΓΝΑ),\nγια τα στρατιωτικά φαρμακεία Αττική -Πειραιάς (417 ΝΙΜΤΣ, 401 ΓΣΝΑ, Αν. Πύλη ΓΕΣ, 251 ΓΝΑ, ΝΝΑ, ΝΝ Σαλαμίνας, 112 ΠΜ Ελευσίνα), Αλεξανδρούπολη 216 ΚΙΧΝΕ, Ξάνθη 212 ΚΙΧΝΕ, Λάρισα (404 ΓΣΝ), Χανιά (ΝΝΚ στη Σούδα), Θεσσαλονίκη (παλαιό 424 ΓΣΝΕ) και το ποσοστό συμμετοχής (Φάρμακα χονδρικής τιμής > 200 €, στη λιανική τιμή κρατικής διατίμησης και για Φάρμακα χονδρικής τιμής < 200 €:\nΌσον αφορά στην οικονομική ενημέρωση περιορίστηκαν οι λειτουργικές δαπάνες από 43 εκατομ. το 2009 σε 19 εκατομ. το2013,\nτο ΝΙΜΤΣ, τον προηγούμενο χρόνο μείωσε τις υποχρεώσεις προς τους προμηθευτές του, από 136.520.712,27 € την 31/12/2012 σε 29.169.136,61 € την 31/12/2013 και είναι καταφανές,\nότι το ΝΙΜΤΣ εξασφαλίζει οικονομική αυτοτέλεια, με βάση την λειτουργία του.\nΩς βραχυπρόθεσμους στόχους το ΝΜΤΣ έχει θέσει την επανασύνταξη του οργανισμού του και τη διερεύνηση της βάσης των δικαιούχων. Ως μεσοπροθέσμους στόχους υπάρχουν η κτηριακή ανασυγκρότηση, η ανανέωση των μηχανημάτων ιονιζουσών ακτινοβολιών και η κατασκευή νέου συμπληρωματικού κτιρίου. Τέλος και ως μακροπρόθεσμοι στόχοι θεωρούνται από τη Δκση του ΝΜΤΣ,\nη δημιουργία οίκου ευγηρίας και κέντρου αποκατάστασης,\nη ανάπτυξη παρατημάτων ΝΜΤΣ στην επαρχία\nκαι η αξιοποίηση αποστράτων στελεχών ιατρών δια ανακλήσεως ή προσλήψεως.\nπερισσότερα στη σελίδα http://www.apofoitoissas.gr/home\nΑναρτήθηκε από aeroporiapostratos στις 12:09 μ.μ.\nΕτικέτες Ε.Α.Α.Α., Ε.Α.Α.Ν., Ε.Α.Α.Σ., ΕΚΔΗΛΩΣΕΙΣ


Παθητικό μόλις 1 γκολ στη Λεωφόρο επί Ουζουνίδη – Livefootball\nΠαθητικό μόλις 1 γκολ στη Λεωφόρο επί Ουζουνίδη\nΟ Παναθηναϊκός έχει βελτιώσει στον απόλυτο βαθμό την ανασταλτική του λειτουργία, όταν αγωνίζεται στο «Απόστολος Νικολαΐδης». Διαβάστε στο Sport24.gr.\nΑναλαμβάνοντας την τεχνική ηγεσία του Παναθηναϊκού, ο Μαρίνος Ουζουνίδης άρχισε την επανάσταση του αυτονόητου. Προσπάθησε να μετατρέψει ένα σύνολο που επιτιθόταν με αφέλεια, σε ένα που θα διασφάλιζε τα μετόπισθεν του και θα έψαχνε το γκολ του με προσοχή. Η πρώτη του επιτυχία του 48χρονου προπονητή ήταν η διόρθωση της ανασταλτικής λειτουργίας. Ο Παναθηναϊκός απέκτησε συνοχή και δυνάμωσε αμυντικά, ειδικά στα παιχνίδια του «Απόστολος Νικολαΐδης», γεγονός που αποτέλεσε τη βάση για να βελτιωθεί σε όλους τους τομείς.\nΧαρακτηριστικά, ο Παναθηναϊκός επί Ουζουνίδη σε 12 ματς εγχώριων διοργανώσεων έχει παθητικό μόλις 1 γκολ! Μεταξύ των αντιπάλων έχει αντιμετωπίσει δύο φορές τον ΠΑΟΚ και από μία τους Ολυμπιακό, ΑΕΚ και Πανιώνιο! Δηλαδή, δεν έπαιξε μόνο με μικρούς, αλλά με όλους τους άμεσους ανταγωνιστές του και κατάφερε να μην δεχτεί γκολ από αυτούς.\nΜΟΝΟ ΕΝΑΣ ΣΚΟΡΑΡΕ\nΟ μοναδικός παίκτης ελληνικής ομάδας που έχει σκοράρει στο «Απόστολος Νικολαΐδης», με τον Ουζουνίδη στην τεχνική ηγεσία του Παναθηναϊκού, είναι ο Γιακουμάκης. Ο επιθετικός του Πλατανιά μείωσε το σκορ στην ήττα με 2-1, στις 19 Ιανουαρίου του 2017. Κανένας άλλος δεν έχει παραβιάσει την εστία του Οδυσσέα Βλαχοδήμου…\nΩστόσο, τα στατιστικά δεν αποτυπώνουν απόλυτα την αλήθεια. Ο ΠΑΟΚ είχε μετρημένες ευκαιρίες στα δύο παιχνίδια, ο Ολυμπιακός και ο Πανιώνιος καμία…\nhttp://livefootball.gr/wp-content/uploads/2017/04/cf80ceb1ceb8ceb7cf84ceb9cebacf8c-cebccf8ccebbceb9cf82-1-ceb3cebacebfcebb-cf83cf84ceb7-cebbceb5cf89cf86cf8ccf81cebf-ceb5cf80ceaf-cebfcf85.jpg 370 620 Live Football https://livefootball.gr/wp-content/uploads/2017/05/logo-300x138.png Live Football2017-04-13 09:16:582017-04-13 09:16:58Παθητικό μόλις 1 γκολ στη Λεωφόρο επί Ουζουνίδη\nΕυχαριστήριο « Π.Α.Ε. ΠΛΑΤΑΝΙΑΣ ΧΑΝΙΩΝ\nΣε δέκα δόσεις η αποπληρωμή του Εσιέν από τον Παναθηναϊκό\nΝέο ποστάρισμα Γιαννακόπουλου: «Δεν βρέχει,... Παππάς: «Ευτυχώς που κερδίσαμε, μην με πουν...


Υπηρεσία - ets-frankfurt.de\nΤαξιδιωτικές υπηρεσίες / μεταφορές\nΦροντίζουμε ολόκληρη τη μεταφορά των καλεσμένων σας κατά τη διάρκεια της εκδήλωσής σας - οπουδήποτε στη Γερμανία. Είτε πρόκειται για μεταφορά αεροδρομίου, για το εστιατόριο ή το εκθεσιακό κέντρο, επισκέψεις σε εταιρείες, εκδρομές ή άλλα απαραίτητα ταξίδια. Με λιμουζίνες, φορτηγά, μικρά λεωφορεία και μεγάλα δικά μας λεωφορεία στόλος.\nΜε βοηθούς, οδηγούς σοφέρ και οικοδέσποινες. Τα Γερμανικά / Αγγλικά είναι στάνταρ, άλλες γλώσσες κατόπιν αιτήματος. Και με ειδικευμένους υπαλλήλους στο κεντρικό μας γραφείο κρατήσεων.\nΗ αποστολή μας ξεκινά πολύ πριν φτάσει ο πρώτος επισκέπτης. Υποστηρίζουμε τον σχεδιασμό σας σε όλες τις ερωτήσεις σχετικά με τον αποτελεσματικότερο χειρισμό των μεταφορών, τους συντομότερους χρόνους ταξιδιού, τις καλύτερες διαδρομές και τις πολλές λεπτομέρειες που - διευκρινίζονται εκ των προτέρων - εγγυώνται μια ομαλή διαδικασία.\nΚατά τη διάρκεια της εκδήλωσής σας είμαστε πάντα διαθέσιμοι: για όλες τις αλλαγές την τελευταία στιγμή, για την ανάγκη για πρόσθετα οχήματα, για πληροφορίες και γρήγορη βοήθεια.\nΜέχρι το αποχαιρετισμό του τελευταίου επισκέπτη.\nΟι υπηρεσίες μας δεν περιορίζονται στη Γερμανία. διατηρούμε για εσάς σε όλες τις ευρωπαϊκές χώρες * και παγκοσμίως.\nΩς αποτέλεσμα δεκαετιών διεθνούς δουλειάς, έχουμε πλέον ένα εκτεταμένο δίκτυο εταιρειών μακροπρόθεσμων συνεργατών που κατανοούν ότι η εξυπηρέτηση πελατών είναι το ίδιο με εμάς. Αυτοί οι συνεργάτες μας έχουν αποδείξει ξανά και ξανά ότι πληρούν τις απαιτήσεις των επισκεπτών μας. Τους εμπιστευόμαστε.\nΈτσι εάν χρειάζεστε τις υπηρεσίες που προσφέρουμε στο εξωτερικό, μπορείτε πάντα να επικοινωνήσετε μαζί μας.\nΣας απαλλάσσουμε από προβλήματα γλώσσας και επικοινωνίας. Και επίσης οι οργανωτικές δυσκολίες λόγω διαφορετικών ζωνών ώρας.\nΜπορείτε να κάνετε κράτηση με λιμουζίνες, φορτηγά ή λεωφορεία διεθνώς: για μεταφορά άφιξης στο αεροδρόμιο, για ταξίδια σε επαγγελματικά ραντεβού. Ή για περιήγηση στα αξιοθέατα και ψώνια.\nΦροντίζουμε όλες τις ανάγκες μεταφοράς για επισκέπτες και αντιπροσωπείες, από την άφιξη έως την αναχώρηση. Συμπεριλαμβανομένης της βοήθειας προγραμματισμού, συμβουλών και προγραμματισμού. Διασφαλίζουμε εξειδικευμένο προσωπικό και επαφές στο χώρο του ξενοδοχείου και είναι στη διάθεσή σας όλο το XNUMXωρο. Όπου κι αν ταξιδεύετε, προγραμματίστε τις μεταφορές και τις μεταφορές σας μαζί μας.\nΙδιωτικός Χάρτης Jet\nΔιοργανώνουμε ιδιωτικά τζετ και ελικόπτερα για ναύλους επιχείρηση και ιδιωτικές εκδρομές in\nΑπολαύστε το πλεονέκτημα των ανεξάρτητων ταξιδιών με βάση το χρόνο και τους στόχους σας.\nΣε συνεργασία με διάσημους συνεργάτες, θα χαρούμε να προετοιμάσουμε μη δεσμευτικές προσφορές και να παρέχουμε λεπτομερείς πληροφορίες.\nΞενοδοχεία και αίθουσες συνεδρίων\nΚρατάμε ξενοδοχεία, αίθουσες συσκέψεων και συνεδρίων σε όλη τη Γερμανία. Και σε όλες τις μεγάλες πόλεις, αλλά και σε γραφικές περιοχές της Γερμανίας μακριά από τις μητροπόλεις.\nΜε τη βοήθεια της σύγχρονης επικοινωνίας, είναι πλέον πολύ πιο εύκολο να βρείτε μόνοι σας τυποποιημένες λύσεις για τον προγραμματισμό εκδηλώσεων.\nΑκόμα, υπάρχουν δύσκολες ημερομηνίες. Ή η απαίτηση να βρεθεί μια εναλλακτική λύση στους συνήθεις στόχους.\nΡωτήστε μας για μια ελκυστική προσφορά ή μια νέα, διαφορετική ιδέα. Ο ταχύτερος τρόπος να πάτε e-Mail.\nΕταιρικές εκδηλώσεις, συναντήσεις και συνέδρια είναι εξαντλητικές και έντονες. Σε ειδικές και καλές αναμνήσεις μένουν πάντα με τους συμμετέχοντες μέσω ενός μικρού ή μεγαλύτερου προγράμματος υποστήριξης\n- ανάλογα με το χρόνο, την κατεύθυνση και τον προϋπολογισμό. Θα σας παρέχουμε προσαρμοσμένες προτάσεις και πληθώρα ιδεών:\nΜια καλά οργανωμένη εκδρομή στην περιοχή ή μια εμπειρία που ταιριάζει στο θέμα της εκδήλωσης. Ενεργό και χαρούμενο ή χωρίς άγχος και χαλάρωση. Αναζητούμε τη λύση για τον ελεύθερο χρόνο στο μεταξύ ή το μεγάλο βράδυ στο τέλος.\nΓια το σωστό εστιατόριο, το καλύτερο κελάρι κρασιών, το υπαίθριο πάρτι. Τυπικό για το μέρος ή κάποτε αρκετά εξαιρετικό.\nΕάν επιθυμείτε, είμαστε στην ευχάριστη θέση να φροντίσουμε το πλήρες πρόγραμμα και όλα όσα χρειάζεστε.\nΌπως, για παράδειγμα\n- η προτεινόμενη διαδρομή\n- τους ξεναγούς\n- τις προτάσεις μενού κλπ. κλπ\nΜιλήστε μαζί μας, σίγουρα θα βρούμε τη σωστή λύση για την εκδήλωσή σας.\nΣωματοφύλακα και προσωπική προστασία\nΓια την προσωπική σας ασφάλεια, μπορείτε επίσης να κάνετε κράτηση σωματοφυλάκων μαζί μας. Η προσωπική προστασία είναι θέμα εμπιστοσύνης.\nΕίναι γνωστό ότι υπάρχουν ελάχιστοι αξιόπιστοι έλεγχοι ποιότητας σε αυτήν την αγορά. Ως εκ τούτου, συνεργαζόμαστε μόνο με μια επιλεγμένη εταιρεία-εταίρο που πληροί τις απαιτήσεις για τέτοιες εργασίες.\nΈνα γραφείο, ένα άτομο επικοινωνίας και ένα κέντρο χρέωσης.\nΤηλέφωνο 069-271010 ή από e-Μαΐουl. Ή χρησιμοποιήστε τη δική μας Anfrageformular


«Ωρολογιακή βόμβα» ο ΕΟΠΥΥ | Αριστερά δρώμενα\n← Αποτελεσματικό κράτος…\nΣβήνοντας ένα κομμάτι από το παρελθόν είναι σαν να σβήνεις και ένα αντίστοιχο κομμάτι από το μέλλον →\nΟ αναπληρωτής υπουργός Υγείας, Μάριος Σαλμάς, εμφανίστηκε ιδιαίτερα κυνικός την περασμένη βδομάδα, περιγράφοντας το εμπόριο που γίνεται σε Υγεία – Φάρμακο και την εξέλιξή του:\n«Ο ΕΟΠΥΥ θα λειτουργήσει ως μεγάλος αγοραστής υπηρεσιών Υγείας. Είναι μια μεγάλη ασφαλιστική εταιρεία, η δεύτερη μεγαλύτερη στην Ευρώπη, μετά τον γερμανικό ασφαλιστικό οργανισμό Υγείας. Φτιάχτηκε για να ενώσει τις ασφαλιστικές εισφορές, τον ιδρώτα των εργαζομένων και να βγει στην αγορά να διαπραγματευτεί καλύτερες τιμές».\nΕν ολίγοις, οι ασφαλιστικές εισφορές και η κρατική χρηματοδότηση των Ταμείων δεν πηγαίνουν για να προστατεύεται η υγεία των εργαζομένων, αλλά ο ιδρώτας τους «αξιοποιείται» για να ταΐζονται οι επιχειρηματίες της Υγείας και του Φαρμάκου! Ουσιαστικά, ο Οργανισμός δεν είναι τίποτε άλλα παρά ο μεσάζοντας των ασφαλισμένων με τους επιχειρηματίες σε Υγεία – Φάρμακο και οι τελευταίοι είναι αυτοί που στηρίζονται με κάθε τρόπο.\nΣτον ΕΟΠΥΥ συνενώθηκαν 9,5 εκατ. ασφαλισμένοι και Ταμεία που ήταν χρεωμένα. Ταυτόχρονα, η κρατική επιχορήγηση για διπλάσιους ασφαλισμένους μειώθηκε τουλάχιστον 3,5 φορές. Η «αιμορραγία» είναι διαρκής, εξαιτίας της ανεργίας, της ελαστικής εργασίας, των μειωμένων μισθών και της «μαύρης» εργασίας, των οφειλόμενων εισφορών κράτους και εργοδοτών. Αρα, εφόσον η κρατική χρηματοδότηση μειώνεται διαρκώς με προοπτική να σταματήσει εντελώς, ο ΕΟΠΥΥ θα κάνει διαρκώς περικοπές παροχών και τελικά το βάρος θα καταλήξει – ήδη γίνεται – απευθείας στην τσέπη των ασφαλισμένων. Χαρακτηριστικό είναι το παράδειγμα από τον τομέα του Φαρμάκου: Ο κυβερνητικός στόχος για το 2012 είναι να μειωθεί κατά 1 δισ. ευρώ η φαρμακευτική δαπάνη από τα ασφαλιστικά Ταμεία (σ.σ. από 4,1 δισ. στα 3,2 δισ. ευρώ). Αυτό δε σημαίνει ούτε ότι θα χάσουν οι φαρμακοβιομηχανίες, ούτε ότι θα γίνει «οικονομία» προς όφελος των ασφαλισμένων. Αντίθετα, σημαίνει ότι μεγαλώνει η συμμετοχή των ασφαλισμένων στην αγορά φαρμάκων, που είναι απαραίτητα για τη θεραπεία. Για παράδειγμα, θα συνταγογραφούνται μόνο τα πιο φθηνά, τα γενόσημα, και όποιος έχει θα πληρώνει τη διαφορά για το φάρμακο που είναι πιο κατάλληλο για τη συγκεκριμένη ασθένεια, τον συγκεκριμένο οργανισμό κλπ.\nΗ πολιτική που στηρίζει την επιχειρηματική δράση σε Υγεία – Φάρμακο εδώ και χρόνια οδηγεί στο να λυμαίνονται οι επιχειρήσεις τα Ταμεία και τον κρατικό προϋπολογισμό. Η ίδια πολιτική είναι που σχεδιασμένα υποβαθμίζει τα δημόσια νοσοκομεία και τα έχει κάνει να λειτουργούν με κριτήρια «έσοδα – έξοδα», να πουλούν και να αγοράζουν υπηρεσίες Υγείας.\nΠλέον, η κατάσταση στον ΕΟΠΥΥ είναι μια «ωρολογιακή βόμβα» έτοιμη να σκάσει από στιγμή σε στιγμή και να συμπαρασύρει τους ασφαλισμένους, τους αυτοαπασχολούμενους γιατρούς και φαρμακοποιούς. Είναι ενδεικτικό πως ο Οργανισμός παρουσίασε έλλειμμα 1,5 δισ. ευρώ μόνο το Α’ εξάμηνο του 2012 και θα χρειαστεί άμεσα 1 – 1,4 δισ. για να εξασφαλιστεί η λειτουργία του. Τα αδιέξοδα που πολλαπλασιάζει για τους ασφαλισμένους η λειτουργία του ΕΟΠΥΥ αποτυπώνονται και στα πάνω από 100 εκατ. ευρώ που χρωστά ο Οργανισμός σε αρρώστους που πλήρωσαν απ’ την τσέπη τους τα φάρμακα και τις υπηρεσίες Υγείας και πρέπει να τα εισπράξουν.


Εκκολπωματίτιδα: Ποιες οι πιθανές επιπλοκές αν δεν λάβετε θεραπεία\nHome/Ειδήσεις Υγείας/Εκκολπωματίτιδα: Ποιες οι πιθανές επιπλοκές αν δεν λάβετε θεραπεία\nΔωροθέα Γαληνού13 Νοεμβρίου 2018 05:03\nΗ εκκολπωματίτιδα αν και δεν είναι ασθένεια μπορεί να εξελιχθεί σε σοβαρή πάθηση προκαλώντας μεγάλη αναστάτωση στην ζωή των πασχόντων. Σύμφωνα με τους ειδικούς της mayo clinic τα εκκολπώματα είναι μικρά, διογκωμένα “σακουλάκια” που μπορεί να σχηματιστούν στην εσωτερική επένδυση των εντέρων του πεπτικού συστήματος.\nΒρίσκονται συνήθως στο κάτω μέρος του παχέος εντέρου. Τα εκκολπώματα είναι κοινά, ειδικά μετά την ηλικία των 40 ετών και σπάνια να προκαλούν σοβαρά προβλήματα.\nΜερικές φορές, ωστόσο, ένα ή περισσότερα από αυτά τα “σακουλάκια” παθαίνουν φλεγμονή, ή μολύνονται με συνέπεια να εμφανίζεται η εκκολπωματίτιδα η οποία μπορεί να προκαλέσει έντονο κοιλιακό πόνο, πυρετό, ναυτία και αλλαγές στις κινήσεις του εντέρου.\nΗ ήπια εκκολπωματίτιδα μπορεί να αντιμετωπιστεί με την ανάπαυση, με αλλαγές στη διατροφή και με αντιβιοτική φαρμακευτική θεραπεία. Η σοβαρή ή επαναλαμβανόμενη εκκολπωματίτιδα μπορεί να χρειαστεί ακόμα και χειρουργική επέμβαση.\nΠόνος, ο οποίος μπορεί να είναι σταθερός και διαρκής και να συνεχιστεί για αρκετές ημέρες. Ο πόνος είναι συνήθως αισθητός στην κάτω αριστερή πλευρά της κοιλιάς, αλλά μπορεί να εμφανιστεί στα δεξιά.\nΕυαισθησία στην περιοχή της κοιλιάς\nΔυσκοιλιότητα ή, λιγότερο συχνά, διάρροια\nΠερίπου το 25% των ατόμων με οξεία εκκολπωματίτιδα αναπτύσσουν επιπλοκές, που μπορεί να παρουσιάσουν:\nΈνα απόστημα, το οποίο συμβαίνει ότι υπάρχει πύον μέσα στο “σακουλάκι” του εκκολπώματος. Μια απόφραξη του παχέος εντέρου ή του λεπτού εντέρου που προκαλείται από ουλές.\nΈνα μη φυσιολογικό συρίγγιο μεταξύ τμημάτων του εντέρου ή μεταξύ του εντέρου και της ουροδόχου κύστης.\nΠεριτονίτιδα, η οποία μπορεί να προκύψει, εάν το μολυσμένο ή με φλεγμονή “σακουλάκι” (θύλακας) διαρραγεί και το υγρό περάσει στην κοιλιακή κοιλότητα.\nΑξίζει να σημειωθεί εδώ ότι η περιτονίτιδα είναι μια επείγουσα ιατρική κατάσταση και απαιτεί άμεση ιατρική επίβλεψη.\nΚαρκίνος του παχέος εντέρου: Όλα όσα θέλετε να ρωτήσετε


Τρόποι για να εξοικονομίσουμε λεφτά για ταξίδι | Page 3 | Travelstories\nΕγώ κάθε μέρα, με την yerba mate μου, το ματέρο και το θέρμος.\nτα οποια τρεχουν απο καποια βρυση τσαμπα? ε όχι να κοψουμε και τον καφε...\nΑς ειναι καλα το μαθημα Οικιακης Οικονομιας κάποτε στο σχολείο που μας εμαθε προυπολογισμο νοικοκυριου. Και κυρίως ότι πρώτα βάζεις στην ακρη αυτά που θες να αποταμιευσεις και ζεις με τα υπόλοιπα, και όχι να περιμένεις να μείνουν (για ταξίδι αλλά και οτιδήποτε άλλο) στο τέλος του μήνα. Το πώς θα ζήσεις με τα υπόλοιπα είναι προσωπική επιλογή.\nReactions: Iris_90, minion, Ntt και άλλα 15 μέλη\nΜε έπιασε το μαμαδίστικο....καλή μου dorita κάποιες φορές στην ζωή μας κάνουμε κάποιες επιλογές και με συνέπεια κάτι να φτιάχνουμε και κάτι να χαλάμε.Εσύ επέλεξες,και καλά έκανες,να φτιάξεις μιά ωραία οικογένεια.\nΔεν γίνεται να τα έχουμε όλα....\nΤα ταξίδια σου τα έκανες πριν και τώρα πρέπει να μην αγκομαχάς και να προσέχεις το μπεμπέ σου.Ταξίδια θα κάνεις πάλι....ο κόσμος είναι εκεί έξω και σε περιμένει.Υπομονή λοιπόν....\nΥΓ.50 ευρώ κάθε μήνα στον κουμπαρά σε 2 χρονάκια,πας εξωτερικό.\nReactions: PhysioDuck, dorita18, djeleni και άλλα 7 μέλη\nΠιστεύω πως όλα είναι θέμα επιλογών και προτεραιοτήτων. Αν πραγματικά αγαπάς να ταξιδεύεις (ή έχεις το μικρόβιο όπως το λέω εγώ), κόβεις από κάτι άλλο. Αυτό μπορεί να είναι καφετέριες, μπαρ,fast food,ακριβά ρούχα,ακριβά γκάτζετ. Και η αλήθεια είναι πως εμείς οι Έλληνες το έχουμε και λίγο το ψώνιο μας με αυτά. Υπάρχουν βέβαια άνθρωποι που δεν ξοδεύουν σε τέτοιες "πολυτέλειες" κι πάλι αδυνατούν να εκπληρώσουν ένα ταξίδι. Σε αυτή την περίπτωση βάζεις στόχο,πειθαρχία,κουμπαρά (φυσικά) και εξασκείς υπομονή.. Φασούλι το φασούλι!!\nReactions: Iris_90, Lε0n, PhysioDuck και άλλα 6 μέλη\nΕμενα παλι με ενδιαφερει η ιδεα(ποιος την ερριξε δεν θυμαμαι )να πουλησω το κορμι μου για ταξιδια..Μονο που δεν βλεπω αγοραστικο κοινο..\nReactions: chris7, karfitsa and greco\nΕλα το Σαββατο μια βολτα απο το μαγαζι.\nReactions: dim kyr, chris7, karfitsa και άλλα 2 μέλη\nΕγώ σας έδωσα τα φώτα μου για την οικονομία πριν ένα ταξίδι στην ιστορία μου:\nΟλλανδία Αμστερνταμ – Το παρθενικό ταξίδι\nΑκολουθήστε τις συμβουλές μου μόνο εάν είστε έτοιμοι για hardcore καταστάσεις, δεν σας ενδιαφέρει το καλό σας όνομα και οι φίλοι σας είναι άνθρωποι ανεκτικοί και με δυνατό συναίσθημα αλληλεγγύης.\nΑναφορικά με την οικονομία στο ταξίδι σας τα έχω πει εδώ:\nΤέλος έχω μερικές ακόμα γυναικείες και μη συμβουλές που εντάχθηκαν πρόσφατα στις προσπάθειες μου για οικονομία:\nΠες αντίο στο κομμωτήριο για κάνα τρίμηνο-τετράμηνο να φτάσει η ρίζα στο αυτί. Να πας μία φορά δυο μέρες πριν το ταξίδι για να φαίνεσαι νόστιμη στις φωτογραφίες.\nΤο ίδιο ισχύει και για την αποτρίχωση. Γλιτώνεις και τα έξοδα πετρελαίου το χειμώνα. Πήγαινε αντίστοιχα δυο μέρες πριν αναχωρήσεις και μόνο εφόσον α) πας κάπου τροπικά, β) έχεις σκοπό να κάνεις σεξ γ) το πόδι σου θυμίζει Ζουγκλάκο.\nΜη τα ξαναπώ για τα νύχια. Και εάν πηγαίνεις κάπου πτωχά πλην τίμια, δες μήπως σε συμφέρει να φτιάξεις εκεί τα νυχάκια σου.\nΤίμα την μητέρα σου και τον πατέρα σου. Καιρό έχεις να τους δεις... Πήγαινε μια βόλτα, άνοιξε και το ψυγείο τους, πάρε ότι χρειάζεσαι, σπίτι σου ήταν κάποτε πριν το εγκαταλείψεις.\nΤο ίδιο ισχύει και για την αγαπημένη σου θεία, θείο, ξάδερφο κτλ. Εκεί μην ανοίξεις βέβαια το ψυγείο. Περίμενε λίγο και όλο και με κάποιο τάπερ με σπανακόπιτα ή ραβανί θα φύγεις. Και το καφεδάκι κερασμένο θα ναι!\nΠλύσιμο αυτοκινήτου; Τι πάει να πει το πας στο πλυντήριο; Κατέβασε τον κουβά με το σφουγγάρι και ξεκίνα. (Εάν είσαι ελεύθερη και έχεις και τα προσόντα, βάλε λευκό μπλουζάκι, σορτσάκι και μπορεί να βρεις και χορηγό για το ταξίδι!)\nΑξιοποίησε ότι έχεις: Στο σπίτι σου έχεις ένα επιπλέον δωμάτιο; βάλτο στο aibnb. Αγαπάς τα ζώα; Γίνε pet keeper ή dogwalker. Έχεις αμάξι; Βάλτο στο uber ή όποια άλλη καινούργια εφαρμογή έχει βγει. Πλέκεις, φτιάχνεις κοσμήματα, κουτάκια με κοχύλια ή κάτι αντίστοιχο. Μπορείς είτε να τα πουλήσεις μέσω του διαδικτύου ή στην χειρότερη να γλιτώσεις τα χρήματα για δώρα για τους φίλους χαρίζοντας τους κάτι χειροποίητο. Επίσης έχεις έπιπλα, CD, βιβλία, συλλεκτικά περιοδικά ή οτιδήποτε που δεν χρησιμοποιείς πια; Πούλα τα, σε μια καλή τιμή σίγουρα θα βρεθεί αγοραστής (πχ μια φίλη μου πούλησε τον καναπέ της και τα όργανα γυμναστικής του μπαμπά της τα οποία μάζευαν σκόνη στην αποθήκη τα τελευταία 6 χρόνια).\nΜιλώντας για γυμναστική, τι τη θες την συνδρομή στο γυμναστήριο; Ο δήμος δεν έβαλε όργανα γυμναστικής στην γειτονιά σας; Βάλε τα αθλητικά σου, κάνε ένα τζόκινγκ, κάνε και κανένα κοιλιακό στις διαφημίσεις, καμιά γιόγκα μέσω του youtube ... αν θες πραγματικά να γυμναστείς, τα λεφτά θα σε εμποδίσουν;\nΑντί να αγοράζεις έτοιμα, φτιάξε: Από το κέικ και το παγωτό που παίρνεις από το ζαχαροπλαστείο, το αγαπημένο σου κοκτέιλ που πίνεις στο μπαρ, μέχρι το ινδικό και το μεξικάνικο μενού στο εστιατόριο που πηγαίνεις. Ίσως το επίπεδο της οικονομίας δεν είναι τόσο υψηλό εδώ αλλά με το μαγείρεμα θα σου μένει λιγότερος χρόνος ελεύθερος για έξοδα! Άσε που δεν χρειάζεσαι καινούργια ρούχα για να απολαύσεις το ποτό σου!\nΚάνε μια νοητή σημείωση για ότι ταβέρνα, πρόσκληση για ποτό, κλαμπ, και καφεδάκι στερηθείς, και φρόντισε να τα ισοφαρίσεις στο ταξίδι! Γιατί καλύτερα να τα στερηθείς εδώ, στην πόλη σου που τα ξέρεις, παρά στο ταξίδι σου το οποίο δύσκολα θα ξανακάνεις!\nΑυτά από μένα! Καλά ταξίδια να έχουμε!!!\nReactions: Iris_90, minion, echo2011 και άλλα 25 μέλη\nΥΓ. Τα κάνω όλα, εκτός από τις πωλήσεις, γιατί έχω σύνδρομο συλλέκτριας, αλλά στην ανάγκη...\nReactions: XristinaK and Travelstoryteller\nΥπάρχει και η ανακύκλωση αγαπητή μου! Ότι δεν μπορούμε να αποχωριστούμε, το κάνουμε ξανά χρήσιμο. Τι καρέκλες, τραπέζια και βιβλιοθήκες έχω βάψει, τι ράφια έχω περισώσει από τα σκουπίδια, τι ρούχα έχω καταστρέψει προσπαθώντας να τους δώσω νέο ύφος ... δεν σου λέω τίποτα! Χαραμιζόμαστε @katkats μου, στο υπουργείο οικονομικών θα έπρεπε να εργαζόμαστε!\nReactions: chris7, Triplover, isabelle και άλλα 2 μέλη\nΧαραμιζόμαστε @katkats μου, στο υπουργείο οικονομικών θα έπρεπε να εργαζόμαστε!\nΒέβαια το ταμείο είναι μείον λόγω ταξιδιών\nΚαι τώρα που ανέφερες το υπουργείο: Ένας άλλος τρόπος για να εξοικονομήσεις χρήματα για ταξίδια - τον οποίο όμως δεν προτείνω - είναι να παραμελήσεις τις υποχρεώσεις σου απέναντι σε εφορία, ταμεία κτλ. Γνωστή μου με πενιχρό εισόδημα πέρασε πέρυσι πάνω από ένα μήνα σε Περού και Βολιβία, αποταμιεύοντας όλη τη χρονιά ... μόνο για το ταξίδι.\nReactions: paefstra, mikrh tsopana and Travelstoryteller\nΑν και σαν φοιτήτρια είχα αμελήσει τραγικά τις υποχρεώσεις μου απέναντι σε ΔΕΗ, ΕΥΔΑΠ και κοινόχρηστα, συμφωνώ ότι δεν είναι η καλύτερη λύση, εκτός και εάν είσαι σίγουρος ότι θα έχεις τα μέσα να τα ξεπληρώσεις όταν επιστρέψεις ή κάνεις εκ των προτέρων κάποιον διακανονισμό ...\nΜπράβο στην γνωστή σου, συμφωνώ ότι το ταξίδι δεν έχει να κάνει με το βαλάντιο αλλά με προτεραιότητες, εκτός από ακραίες περιπτώσεις που δυστυχώς συναντάμε πλέον στην Ελλάδα. Βέβαια ακραία για εμένα είναι και η περίπτωση του ανθρώπου που αρνείται να ταξιδέψει εάν δεν διαμένει σε πεντάστερο και η βαλίτσα του δεν είναι το τελευταίο μοντέλο της samsonite.\nReactions: minion, mikrh tsopana, underwater και άλλα 4 μέλη\nΜπορώ να γράψω σελίδες ολόκληρες με συμβουλές εξοικονόμησης αλλά θα γίνω κουραστικός\nΜια βασική αρχή για εμένα είναι να σκεφτεί κάποιος πρώτα πόσο σημαντικά είναι για αυτόν τα ταξίδια στην ζωή του. Τι θέση κατέχουν στην κατάταξη διασκέδασης για αυτόν;\nΑν κατέχουν την πρώτη(όπως εμένα) μπορεί να φτάσει στο σημείο να κάνει ακραία πράγματα για τις συνήθειες του τόπου που ζει αλλά το ζητούμενο είναι ότι θα πετύχει τον στόχο του.\nΠροσωπικά καθόμουν μέσα πολλές φορές όταν έβγαιναν οι φίλοι μου σε ταβέρνες,καφέδες και σινεμάδες στερήθηκα το φαγητό από έξω και έκοψα 1002 πράγματα. Ξέρω ότι για τον μέσο Ελληνα αυτό θεωρείται μιζέρια. Αλλά είχα 2 επιλογές: 1ον) Να ζήσω έναν φυσιολογικό Ελληνικό τρόπο ζωής όπου δεν θα είμαι τσίπης να λογαριάζω το κάθετι και θα έχω αναμνήσεις από την χασαποταβέρνα τα 3 αδέρφια με την καρβουνιασμένη την μπριζόλα η 2ον) να ζήσω διαφορετικά και να έχω αναμνήσεις από τα Ηλύσια Πεδία και τα κανάλια της Βενετίας. Από αυτές τις 2 προτίμησα την 2η και δεν το μετάνιωσα ποτέ.\nReactions: marian23, Aorati_Pligi, minion και άλλα 21 μέλη\nOnline τώρα: 532 (Μέλη: 26, Επισκέπτες: 506)


anydaynews: Για όλα αυτά και για ακόμη περισσότερα…...Μένουμε σπίτι!!!\nΟ ιδιοκτήτης της επιχείρησης ο Βασίλης Κωνσταντόπουλος αγωνιά να τελειώσει η δύσκολη περιπέτεια μας και πρόθυμος πάντα με χαμόγελο να μας εξυπηρέτηση\nΜας έλειψαν οι Μεζεδομαγείες που είναι ότι το καλύτερο για τους λάτρεις του καλού μεζέ!!!\nΤο Φώς Φανάρι του Άλκη Καβάγια με το όμορφο περιβάλλον την ζεστή ατμόσφαιρα και την εκλεκτή μουσική ....μας περιμένει.\nΗ συνέχεια θέλει μουσική χορό και πότο που τόσο μας έχει λείψει αυτές τις μέρες…. και σας εγγυόμαστε πως το Αγρίνιο τα έχει όλα και δεν έχει να ζηλέψει τίποτα από καμία άλλη πόλη.\nΤο Cobocafe επίσης με την πιο in μουσική, και τους dj που δίνουν ένταση στα βράδυα μας\nΤο HALL Club – για να ξεφαντώσουμε!!!\nΑς πιούμε και στον ΑΠΟΣΠΕΡΙΤΗ ένα ποτάκι οπου η μοναδικότητα του χώρου και η ψαγμένη μουσική θα μας κάνουν να τα ξεχάσουμε όλα από την πρώτη στιγμή !!!!\nΑπολαύστε το έξω, την μαγεία της φύσης. την απέραντη Τριχωνίδα από ψηλά, που μας περιμένει για τις πρώτες ανοιξιάτικες εξορμήσεις απο το Πετρινο ΤΟΥ Βλοχου΄ απο ενα παραδοσιακό μαγαζί, εστιατόριο και ταβέρνα στον Ανω Βλοχό λίγα χιλιόμετρα από το Αγρίνιο.γνωστό για την μεγάλη ποικιλία και εξαιρετική ποιότητα των μεζέδων του\nΑπό το AQOUA TERRA, χαρείτε τα χρώματα της λίμνης βλέποντας τα από ένα χώρο που σε κάνει να νιώθεις πως βρίσκεσαι σε νισί.\nΑκόμη ποιο ψηλά μας περιμένει το συγκρότημα ΑΛΘΑΙΑ που αποτελεί έναν ιδανικό και ισορροπημένο συνδυασμό ανάμεσα στην παραδοσιακή αρχιτεκτονική της Αιτωλίας και των υπηρεσιών μίας σύγχρονης ξενοδοχειακής μονάδας.\nΒέβαια καλοκαίρι μύρισε και επιβάλετε να ακουμπήσουμε τα κρυστάλλινα νερά της λίμνης Τριχωνίδας στην παραλία της Δουγρής με τα δύο υπερπολυτελή εξοχικά το Πιθάρι και το Αμάρο.\nΞεφύγαμε από τον ιο…..είμαστε πλέον μάχιμοι…την χοληστερίνη θα φοβηθούμε…πάμε Στου ΘΩΜΑ στο Καινούργιο για γλυκαδάκια, ψητό και κοκορέτσι!!!\nΑς μην μιλήσουμε για το κρασί…δεν παίζετε ο τύπος.\nΚαι για γλυκό η παγωτό πολλές οι επιλογές το ΜΑΧΙΜ και το le chocolat στο Καινούργιο Αγρινίου o Λεωνίδας στο Αγρίνιο\nΣτο Παλιακό στον φίλο τον Ανδρέα θα ακούσουμε την Δήμητρα Καψάλη την φωνάρα και όλους τους επιλεγμένους καλλιτέχνες του.\nΚαλή μας διασκέδαση……


Εφτά συγγραφείς, ένας ήρωας | Η Εφημερίδα των Συντακτών\nΕΝΤΥΠΗ ΕΚΔΟΣΗ 10.11.2019, 22:06\nΕφτά συγγραφείς, ένας ήρωας\nΟ αριθμός 7 (φωνολογικά παρηχεί και με το σεπτά εκ του σεπτός) έχει μακρά παράδοση συμβολισμού και σημειολογίας στο πέρασμα του χρόνου σε πλήθος κειμένων και παραστάσεων. Κείμενα ιερά, φιλοσοφικά, λογοτεχνικά, κρυπτικά, παραβολικά, εσχατολογικά. Εφτά ημέρες δημιουργίας του κόσμου, εφτά σοφοί στην αρχαία Ελλάδα, εφτά θαύματα αρχιτεκτονικής και γλυπτικής του αρχαίου κόσμου, εφτά χρώματα της ίριδας, εφτά θανάσιμα αμαρτήματα και πάει λέγοντας.\nΤο «Ανοιχτό Βιβλίο», το βιβλιοφιλικό μας ένθετο, συμμετέχοντας στο επετειακό κλίμα, με αφορμή τη συμπλήρωση εφτά χρόνων παρουσίας του στην «Εφ.Συν.», με κείμενα γνώμης, παρέμβασης, από εξειδικευμένους κριτικούς και πανεπιστημιακούς ανά γνωστικό πεδίο, αλλά και με θεωρητικά ή λογοτεχνικά αφιερώματα, συχνά-πυκνά, συμβάλλει στη διαμόρφωση όχι μόνο μιας αναγνωστικής πυξίδας, αλλά κι ενός δυναμικού χώρου αναγνωστικής απόλαυσης.\nΥπό το φως αυτό ζητήσαμε από εφτά συγγραφείς που εκτιμάμε ιδιαίτερα και, με τον έναν ή τον άλλο τρόπο, χρόνια τώρα βρίσκονται κοντά στην προσπάθεια του «Ανοιχτού Βιβλίου», να μας γράψουν από μια ιστορία, ανοιχτής θεματικής ταυτότητας και υφολογικού βλέμματος, όπου ο αριθμός 7 να βαραίνει αποφασιστικά στην πλοκή της.\nΣυγκεκριμένα από τον Θοδωρή Γκόνη, τη Μάρω Δούκα, τη Δήμητρα Κολλιάκου, τον Αχιλλέα Κυριακίδη, τον Μιχάλη Μακρόπουλο, τον Αλέξη Πανσέληνο και τον Ακη Παπαντώνη. Το αποτέλεσμα είναι συγκινητικό και σαγηνευτικό. Μικροιστορίες όπου ο πρωταγωνιστής Εφτά αποκτάει σάρκα, φωνή, μνήμη, εμμονές, ερωτισμό, σαρκασμό, στοχασμό, πολιτική κρίση, περιπλανητική ή ενδοσκοπική διάθεση.\nΤους ευχαριστούμε από καρδιάς και τους εφτά. Οπως κι όλους τους συνεργάτες του «Ανοιχτού Βιβλίου» για την αφοσίωσή τους στη στάθμη που αποζητούμε εξακολουθητικά στο ένθετό μας. Πρωτίστως, όμως, σ’ εσάς που μας διαβάζετε και μας στηρίζετε.\nΟ παράμεσος της αριστερής παλάμης\nΤου Θοδωρή Γκόνη*\nΓια να μετρήσουμε ώς το δέκα μάς αρκούν τα δυο μας χέρια, τα δέκα μας δάχτυλα. Για να μετρήσουμε όμως το εφτά, δεν μας φτάνουν ούτε οι τρεις μυθικοί Εκατόγχειρες με τα τριακόσια χέρια και τα τρεις χιλιάδες δάχτυλα. Γιατί μόλις τελειώσουμε με τη δεξιά μας παλάμη και φτάσουμε στον παράμεσο της αριστερής και προφέρουμε τον αριθμό εφτά, τον ιερό και μυστικό και τέλειο, αυτόν που ούτε διαιρείται ούτε πολλαπλασιάζεται μέσα στο πλαίσιο της δεκάδας, τον μοναδικό και αιώνιο που στηρίζεται ακλόνητος και ακίνητος πάνω στο τρίγωνο και το τετράγωνο, στο 3 και το 4, μόλις λοιπόν φτάσουμε στο εφτά, ανοίγουν οι εφτά ουρανοί και εμφανίζονται μπροστά μας τα εφτά θαύματα του κόσμου, τα παιδιά του Ηλιου, οι εφτά σοφοί, οι εφτά πλανήτες, οι αστερισμοί της Πλειάδας, η Μικρή και η Μεγάλη Αρκτος με τους εφτά αστέρες, το ουράνιο τόξο με τα εφτά χρώματα, η μουσική με τους εφτά τόνους, οι κύκνοι της Μαιονίας την ώρα της γέννησης του Απόλλωνα να στρέφουν εφτά φορές προς τη Δήλο και να επαναλαμβάνουν εφτά φορές το τραγούδι τους για τον νεογέννητο Θεό και η λύρα να έχει εφτά χορδές.\nΕρχεται η σφραγίδα του κόσμου, οι εφτά ημέρες της δημιουργίας, η εβδομάδα με τις εφτά ημέρες, η εβδόμη ημέρα της αργίας και της αναπαύσεως, οι εφτά πίνακες της μοίρας, τα εφτά ουράνια πνεύματα, τα εφτά μυστήρια, οι εφτά αρχάγγελοι, τα εφτά δώματα του Πύργου της Βαβέλ, τα εφταπλάσια των κλοπιμαίων που επιστρέφει ο κλέφτης όταν συλλαμβάνεται, τα εφτά θανάσιμα αμαρτήματα, οι εφτά αστέρες της Εκκλησίας, η επτάφωτος λυχνία, ο εβδομηκοντάκις εφτά ο αριθμός της συγχώρησης, οι εφτά παχιές και οι εφτά ισχνές αγελάδες του Φαραώ, οι εφτά διακλαδώσεις του Νείλου, τα εφτά του στόματα και η Θεά Ισις να ταξιδεύει το Δέλτα του με τους εφτά ιερούς σκορπιούς, και έρχονται και οι Ελληνες, ο Ομηρος με τα εφτά κοπάδια με τα βόδια του Ηλιου και τις εφτά πόλεις να ερίζουν για την καταγωγή του, οι Σπαρτιάτες να θυσιάζουν την έβδομη ημέρα του μήνα στον Απόλλωνα, η Θήβα με τις εφτά πύλες και τους εφτά πύργους, οι εφτά στρατηγοί, οι εφτά έφηβοι και οι εφτά παρθένες που έστελναν για φόρο οι Αθηναίοι στον Μινώταυρο της Κρήτης, τα εφτά αγόρια και τα εφτά κορίτσια της Νιόβης, οι περιστρεφόμενοι δερβίσηδες του Ικονίου που ανά εφτά -όσοι και οι πλανήτες- χορεύουν τον περιπαθή σκοπό τους, η συμβουλή του προγόνου «εφτά φορές να γυρίζετε τη γλώσσα σας πριν μιλήσετε» και «το έβδομο παιδί είναι το χαρισματικό», η επτάλοφος Ρώμη και η Κωνσταντινούπολη, το Επταπύργιο και το Γεντί Κουλέ, τα Επτάνησα, ο εφτάζυμος, ο εφτάπαχος, ο εφτάπατος, ο εφτακέφαλος, ο εφτάμυαλος, οι εφτά συλλαβές, τα εφτά πέπλα της Σαλώμης και ο αποκεφαλισμός του Ιωάννη, τα εφτά μύρα, η εφτάψυχη γάτα μας, η εξόριστη δασεία του εφτά, τα εφτά ψέματά Σου, το εφτά σπαθί και το εφτά μπαστούνι, το 7 στη φανέλα του Ζαϊρζίνιο, του Καντονά και του Αρδίζογλου, το εφτά δωμάτιο στο Ποσειδώνιο στις Σπέτσες, η οδός Παπανικολάου 7 στο Ναύπλιον, «το εφτά τραγούδια θα σου πω» με τη Μελίνα, τον Αλεξανδράκη και τον Μάνο Χατζιδάκι, «το εφτά νομά σ’ ένα δωμά» και το «εφτά φορές τη μάζεψα αλλά δεν τη συμμάζεψα» του Ακη Πάνου.\n*Τελευταίο βιβλίο του Θ. Γκόνη είναι το «Εθνικός Κήπος» (Αγρα, 2019).\nΚαθείς και το παγκάκι του\nΤης Μάρως Δούκα*\nΕνα μικρό κείμενο είμαι μόνο. Εχω όμως πείσμα, αντοχές, μνήμη. Εχω και βλέμμα ικανό σαν το βλέμμα της μύγας που τίποτα δεν της ξεφεύγει. Ή σαν το βλέμμα της κουκουβάγιας που διαπερνάει τα σκοτάδια. Εχω και την ακοή του σκύλου. Το βάδην μου το σταθερό, από πλατεία σε πλατεία, από γειτονιά σε γειτονιά, αναζητώντας κάθε τόσο το θέμα μου. Ξέρω πολύ καλά πού πάω και γιατί πάω, όλες οι στάσεις μου έχουν το νόημά τους, όλες οι ματιές μου την αιτία τους. Σαν πλανόδιος υπαίθριος φωτογράφος. Πότε ασπρόμαυρο νιώθω, πότε έγχρωμο, σοβαρό και μετρημένο, ανάλογα με τη διάθεσή μου. Εχω όμως και την ανεμελιά μου. Με τα τανγκό και τα βαλσάκια μου, τις δικές μου φωταψίες, τις σάλες, τους πολυελαίους.\nΔεκάδες τα θέματα που με τριγυρίζουν, ακούω παρακαλεστές τις φωνές τους. Κι εμένα, κι εμένα, πρόσεξέ με κι εμένα. Εμένα που μόλις κατάπια το φαρμάκι της διάψευσης. Εμένα που με προδώσανε. Εμένα που με εγκαταλείψανε. Εμένα τον άτυχο. Εμένα την ασχημούλα. Τα προσέχω όλα τα θέματα που με γυροφέρνουν, τα ακούω, τα συμπονώ, αλλά με μέτρο. Δεν θέλω κανένα να αδικήσω ούτε και κανένα να ευνοήσω. Και πάντοτε, να πω την αλήθεια μου, ψάχνω για το ξεχωριστό, το παράξενο, το άλλο. Κι ας το ξέρω πως όλα τα θέματα είναι παράξενα, ξεχωριστά, άλλα. Αρκεί εσύ να μπορείς να τα ξεχωρίσεις, να τα ανυψώσεις. Και πόσο χαίρομαι, πόσο παρηγοριέμαι που έχω την εφημερίδα μου, έχω και το παγκάκι μου. Κι ας είμαι άστεγο. Κάθε μέρα στην ίδια θέση στο παγκάκι μου. Αγωνιώ καμιά φορά μήπως τη χάσω, μήπως βρεθώ χωρίς τη θέση μου. Η θέση μου όμως είναι πάντα εκεί, ελεύθερη, κανείς ποτέ δεν την πιάνει τη θέση μου. Εφόσον, καθείς και το παγκάκι του, σκέφτομαι.\nΕρχεται απρόσμενα στο πολυκαιρισμένο παγκάκι, το δικό μου, και κάθεται λίγο παρακεί ένας ψαρομάλλης. Ανοίγει την εφημερίδα του. Τι συγκίνηση! Ιδια με τη δική μου εφημερίδα. Χώνεται πίσω της σαν να θέλει να μ’ αποφύγει ή και να κρυφτεί. Κάνει πως διαβάζει αλλά μπορεί και στ’ αλήθεια να διαβάζει. Ανοίγω κι εγώ τη δική μου, κάνω πως διαβάζω, βήχω όμως κιόλας για να με προσέξει. Αλλά πώς να με προσέξει; Μεγάλη η φασαρία που γίνεται στο κεφάλι του. Φωνές, λογαριασμοί, παράπονα. Μεγάλη η σύγχυσή του. Κοίτα τις σπουδές σου, βρε, κοίτα τι θ’ απογίνεις, εσύ θ’ αλλάξεις τον κόσμο; Μ’ αυτά τα μούτρα, μ’ αυτά τα μυαλά; Και καθώς προσπαθεί ο ασπρομάλλης να απαλλαγεί απ’ τη φωνή της προαιώνιας μουρμούρας, καταφτάνει κοφτή, αιχμηρή και πέφτει πάνω του η κοτρόνα: Απελύθην εξαιτίας σου.\nΚαι συνεχίζει ώς σήμερα η φωνή από εκείνα τα μαύρα, τα εφτά, τα ολόμαυρα χρόνια. Εφτά και οι ουρανοί, οι μέρες της βδομάδας, οι πτυχές, οι ψυχές. Να και η εφτάψυχη, σχολίασα με σαρκαστική διάθεση, καθώς είδα μια γάτα να πλησιάζει. Πήδησε με απερίγραπτη χάρη και κάθισε νιαουρίζοντας ανάμεσά μας. Με την ουρά ψηλά. Γάτα με αυτοπεποίθηση, γάτα με κύρος, σκέφτηκα. Πήγε κι ήρθε απ’ τον ψαρομάλλη σ’ εμένα, τρίφτηκε σαν αέρας πάνω μου, έσκυψα δειλά προς το μέρος της, δεν μ’ άφησε να την αγγίξω. Κι όπως την κοίταζα μαγνητισμένος, πρόσεξα τα μάτια της. Η περσινή πρασινομάτα! Υποχώρησα και την άφησα να βολευτεί δίπλα μου. Τίποτα δεν ήθελα, να νιώθω μόνο το γουργουρητό της. Κάτι της ψιθύρισε ο ασπρομάλλης, κάτι του νιαούρισε αυτή, και τυλίχτηκε με χάρη σαν γούνα στον λαιμό του. Εμεινα κι εγώ ησυχασμένο να κρυφακούω. Τι λέγανε, τι δεν λέγανε…\n*Τελευταίο βιβλίο της Μ. Δούκα είναι το μυθιστόρημα «Πύλη Εισόδου» (Πατάκης, 2019).\nΟ έβδομος μήνας\nΞενοδοχείο πέντε αστέρων με διακοσμητική φρίζα και ανασηκωμένες γωνίες στις στέγες – ένα κράμα σοβιετικού κλασικισμού και παγόδας. Λουκούλλεια γεύματα, σε απέραντα τραπέζια που στο κέντρο τους στροβιλιζόταν κατάφορτος ο περιστροφικός δίσκος σερβιρίσματος. Εκδρομές, για να μας δείξουν λίμνες με ανθισμένους λωτούς, τεχνητά δάση με σημύδες, εκτροφεία γερανών με κόκκινο λοφίο. Οι αλγόριθμοι που παρουσίαζαν οι Κινέζοι σύνεδροι αποτελούσαν τεχνικές εξόρυξης προσωπικών δεδομένων από πλατφόρμες κοινωνικής δικτύωσης. Κανείς από τους Δυτικούς προσκεκλημένους δεν είχε διανοηθεί να ρωτήσει αν θα χρησιμοποιούνταν σε μίντια που τα μπλόκαρε το Μεγάλο Τείχος Προστασίας της Κίνας –φέισμπουκ, τουίτερ κ.λπ.– και για ποιο σκοπό. Οσο πλήθαιναν οι περιποιήσεις, τόσο ένιωθα εντονότερη την ανάγκη για κάποιου είδους διαβεβαίωση πως οι οικοδεσπότες μας –και ειδικά ένας συγκεκριμένος– ήταν αθώοι ερευνητές που δεν είχαν ανάμειξη στις υποθέσεις της κυβέρνησης. Ζούσαν εδώ επειδή εδώ γεννήθηκαν, ενώ τα παιδιά τους είχαν αρχίσει να φεύγουν – η κόρη του συγκεκριμένου στο Λονδίνο, μου είχε πει, και το βλέμμα του μού φάνηκε περήφανο και μαζί ονειροπόλο.\nΘα ήταν γύρω στα πενήντα και, αν τον είχα συναντήσει αλλού, ευκολότερα θα τον έλεγα Ινδιάνο. Του ξανάπιασα την κουβέντα με αφορμή κάτι χρυσά χαρτάκια που τα έβλεπα σε όλες τις βιτρίνες. Τα αγγλικά του ήταν στοιχειώδη, και γρήγορα καταφύγαμε σε μια εφαρμογή που είχε στο τηλέφωνό του: αναγνώριση ομιλίας στα αγγλικά και στα κινέζικα, και αυτόματη μετάφραση. «Είναι τα χρήματα των φαντασμάτων» είπε για τα χαρτάκια, «ψεύτικα λεφτά, που θα τα κάψουν αύριο οι συγγενείς των νεκρών. Στην Κίνα, ο έβδομος μήνας είναι ο μήνας των νεκρών».\nΣτους νεκρούς συμπεριλαμβάνονται και οι εκτελεσμένοι. Μεταξύ μας σχολιάζαμε οι Δυτικοί πως η Κίνα είναι παγκοσμίως πρώτη σε εκτελέσεις.\n«Στην πατρίδα μου, η επταετία ήταν περίοδος δικτατορίας» πιάστηκα από το εφτά για να τον προκαλέσω, πάντα γυρεύοντας εκείνη τη διαβεβαίωση. (Πώς θα μετέφραζε η εφαρμογή τη λέξη «δικτατορία»; Μήπως στα κινέζικα είχε αποσυρθεί;)\nΔεν έδειξε να κατάλαβε. Πρόσθεσε μόνο πως την επομένη, που ήταν η μέρα των νεκρών, θα γινόταν το «Σκούπισμα των τάφων». Η φράση κάτι μου έλεγε, αλλά η μνήμη μου δεν με βοηθούσε. Μόνο εκείνη τη στιγμή συνειδητοποίησα πως ήταν Αύγουστος, την επομένη Δεκαπενταύγουστος.\n«Ο έβδομος μήνας είναι ο μήνας των νεκρών;» απευθύνθηκα στην εφαρμογή. «Μα έχουμε Αύγουστο!».\n«Ο έβδομος μήνας» επέμενε αυτός, σαν να μην ήξερε να μετράει.\nΑπό το ξενοδοχείο, με το VPN, κατάφερα να μπω στο google. Εύκολα βρήκα πως στην Κίνα υπάρχουν δύο μέρες αφιερωμένες στους νεκρούς. Ομως το «Σκούπισμα των τάφων» συνδέεται μ’ αυτή που πέφτει δεκαπέντε μέρες μετά την εαρινή ισημερία, στις 4 Απριλίου. Ανοίγοντας κι άλλους συνδέσμους, θυμήθηκα τη σχέση αυτής της μέρας με τη φοιτητική εξέγερση στην πλατεία Τιεν Αν Μεν. Απρίλης του ’89.\nΕίχε μπερδέψει τα έθιμα ή θέλησε να μου πει συγκαλυμμένα πως δεν είχε ξεχάσει τις διαδηλώσεις υπέρ της δημοκρατίας; Το κόμμα είχε «σκουπίσει» όλα τα ίχνη. Τριάντα χρόνια μετά, δεν είχε αναγνωρίσει τους εκατοντάδες ή και χιλιάδες νεκρούς αυτής της «γιορτής».\nΤην επομένη ρώτησα κάποιους άλλους αν το εφτά θεωρείται γρουσούζικο στην Κίνα. Γρουσούζικο θεωρείται το τέσσερα, μου είπαν, γιατί στα μανδαρίνικα είναι ομόηχο με τη λέξη «θάνατος». Με τη δική τους προτροπή έψαξα στο ξενοδοχείο. Δεν υπήρχε πόρτα που να περιέχει τεσσάρι, και ο τέταρτος όροφος λεγόταν πέμπτος. Τα εφτάρια ήταν όλα στη θέση τους.\nΕπιστρέφοντας στο Λονδίνο, ρώτησα τον μεταπτυχιακό μου. Είχε σπουδάσει στο Χονγκ Κονγκ, και τα αγγλικά του ήταν σχεδόν καλύτερα από τα δικά μου. Τον είδα να χαμογελάει. «Κανονικά το εφτά δεν θεωρείται τυχερός αριθμός, γιατί στα μανδαρίνικα ηχεί σαν το ρήμα “ξεγελώ”. Και ο έβδομος μήνας, μετρώντας με το σεληνιακό ημερολόγιο, είναι η γιορτή των φαντασμάτων». Φέτος είχε πέσει Αύγουστο.\nΧρειάστηκε να επιμείνω πολύ για να εξηγήσει γιατί χαμογελούσε. Ετσι έμαθα πως στα καντονέζικα το εφτά είναι ομόηχο με μια αγοραία λέξη για το «πέος».\n*Τελευταίο βιβλίο της Δ. Κολλιάκου είναι το «Αλφαβητάρι Εντόμων» (Πατάκης, 2018, Βραβείο Διηγήματος Αναγνώστη 2019).\nΤου Αχιλλέα Κυριακίδη*\nΑνεβαίνω το βουνό με βραδύτητα έμπειρου αναρριχητή. Με κάθε άνοδο ο αέρας λιγοστεύει. Οικονομία στις εισπνοές. Πάρτε μια\nβαθιά ανάσα, ύστερα τις κοφτές όπως σας έμαθαν. Γύρω βυθίζονται αμέριμνοι ορειβάτες που δεν έφτασαν. Κάποιοι κουράζονται και λένε εδώ ώς εδώ αλλά το τέλος είναι πάντα εκεί. Το τέλος είναι πάντα ακίνητο και περιμένει. Σπρώξτε, σπρώξτε, έτσι μπράβο. Ακούω μη σπρώχνετε η πόρτα είναι κλειστή ανοίξτε ποιος έκλεισε. Ανοίξτε μια ιδέα το δεξί πόδι. Πέτρες γκρεμίζονται από πάνω περνάνε δίπλα μου ξυστά επιμένω. Πέτρες σαν λέξεις σαν πέτρες. Λέξεις μητέρα χωρίς άρθρο, πόνος, θα περάσει, μέλλων. Θα πονέσετε λιγάκι, δεν πειράζει, λίγο ακόμα, θα τελειώσουν όλα. Να πάρω μια καλή ανάσα να τα πω όλα δύσκολο. Οσο μπορώ να βγάλω το κεφάλι να περάσει αέρας. Τώρα βγαίνει το κεφάλι, σπρώξτε λίγο ακόμα. Εχω πολλά φωνήεντα να διώξω. Είναι ένα Μ που τα μπλοκάρει μέσα ένα μεγάλο Μ μητέρα μέλλων πάλι μέλλων. Οχι λένε οι πέτρες τώρα μέσα μου τώρα ενεστώς ελάχιστης διαρκείας ακαριαίος σαν γκολ χωρίς ριπλέι λίγο μια κίνηση στα δίχτυα να θυμίζει κι ύστερα ο ήχος μόνο μένει ο ήχος της κραυγής κι αυτός λειψός μόνο το οοο μακρόσυρτο μόνο φωνήεντα επιζούν σ’ αυτή την αναρρίχηση αρκεί να ’χουν αέρα αέρα να τα υψώσει εκεί σαν αερόστατα να μη βρίσκουν Μ στον αιθέρα τους μητέρα με άρθρο μνήμη ποιος έβαλε το έκτο από τα έξι δε θυμάμαι μάθημα μαθητής μαθηματικά ένα δύο τρία τέσσερα πέντε έξι εφτά μπράβο μωρό μου και μετά; Τώρα έρχεται το σώμα όλο, έρχεται, είστε υπέροχη. Μετά δεν έχει μετά, δεν έχει παρακάτω δε μ’ αφήνει, είναι το Μ των αριθμών το εφτά, κόβει το δρόμο κόβει τον αέρα πνίγομαι να περάσω στο όρθιο άπειρο του οκτώ εκεί όπου κάθε τέλος έχει προγραφεί εκεί όπου καθετί ποτέ δεν έχει αρχίσει αλλά είναι. Είδατε που δεν ήταν τίποτα; Γλιστράει στο τέλος, στην αρχή του. Νιώθω ν’ αρχίζω να γλιστράω κι εγώ αφήνομαι στην πτώση που είναι γενική και ουσιαστική και δοτική και μόνο κλητική δεν είναι δεν μπορώ να πνίξω αυτό που πνίγει τα φωνήεντα που με πνίγουν. Tώρα βυθίζομαι αργά σε μια υγρή άπνοια, φύκια χαϊδεύουν το κεφάλι μου, φύκια ξανθά μαλλιά κορίτσι που ναυάγησε μαζί μου. Κρατώ τα χείλη μου κλειστά μην μπει το αλάτι, κλειστά σε σχήμα Μ, μητέρα με άρθρο μέδουσες μαλάκια μήτρα. Ενα μπατσάκι να μας κλάψει, να τ’ ακούσετε που αναπνέει. Το ξέρω πως θα γίνει πως θ’ αναδυθώ πως θα ’ρθει το ιππικό την τελευταία στιγμή με τον καλό το λόγο του και τα τεχνάσματά του για την πρώτη ανάσα. Γέννησέ με.\nΓήπεδο Καραϊσκάκη / Μαιευτική Κλινική Νέου Φαλήρου\n*Τελευταίο βιβλίο του Αχ. Κυριακίδη είναι το «Μουσείο των Τύψεων» (Πατάκης, 2017)\nΤου Μιχάλη Μακρόπουλου*\nΒρήκαν τον Τάκη Τσώνη πεταμένο έξω απ’ το χωριό, μέσα σ’ ένα σύννεφο από μύγες που είχαν μαζευτεί και του έπιναν το αίμα. Είχε εφτά μαχαιριές: στο στομάχι, στο υπογάστριο, στη σπλήνα, στον δεξιό νεφρό, ώς και στο πρόσωπο ακόμα. Τον βρήκε ο Αλβανός που βοσκούσε τα ζώα της Χρύσας του Μάγκου. Τα ’χασε, γιατί από ένστικτο είπε ότι θα του φόρτωναν το φονικό, αλλά μήτε μπορούσε να μην πάει στην αστυνομία· ταλαντεύτηκε για λίγο, ζυγιάζοντας αποδώ τον φόβο της απόκρυψης, αποκεί τον φόβο του φανερώματος, ενώ χούγιαζε τα σκυλιά που όλο έκαναν να ζυγώσουν το πτώμα, να γλείψουν κι αυτά το αίμα τρελαμένα από την αψιά του μυρωδιά. Τέλος κατέβηκε, ενημέρωσε για το μακάβριο εύρημά του κι ανταμείφθηκε με πολύωρη ανάκριση και διανυκτέρευση στο κρατητήριο του τμήματος συνοροφυλακής. Τον πρόγκηξαν, μα δεν μπορούσαν να του φορτώσουν κιόλας το φονικό.\nΟταν πήγαν και βρήκαν τη γυναίκα του Τάκη για να της το πουν, η Αιμιλία είχε μόλις σφάξει έναν κόκορα· την πέτυχαν με το μεγάλο μαχαίρι στα χέρια και με τ’ ακέφαλο πουλερικό να σπαρταράει ακόμα. Σκούπισε τα χέρια της στην ποδιά της και φώναξε τη Ρήνη να ’ρθει από μέσα. Το δεκατετράχρονο κορίτσι είχε γεμάτο κορμί, γυναικείο, αλλά μυαλό και λαλιά μικρού παιδιού. Ελεγαν πως είχε γίνει κάτι πριν από τη γέννα, ότι ο Τάκης είχε χτυπήσει άσχημα την Αιμιλία κι έκανε ζημιά στο μωρό.\nΜε το ίδιο χέρι που κρατούσε πρωτύτερα το μαχαίρι, τώρα χάιδεψε τρυφερά το κοριτσίστικο μάγουλο. Φυσούσε· ο αέρας ανάδευε τα φύλλα στην αυλή, βαρούσε ξανά και ξανά ένα παντζούρι που είχε αφεθεί αστέριωτο, και στον ουρανό αποπάνω σύννεφα κυνηγιόνταν. Μια πνοή άρπαξε το φουστάνι του κοριτσιού, το κόλλησε πάνω στα μπούτια του, κι έριξε τα μαλλιά του ξέπλεκα πάνω στο πρόσωπό του και στο χέρι της μάνας. Η Αιμιλία τράβηξε προσεχτικά τις τούφες, μία μία, και τις έπιασε πίσω από τ’ αφτιά της Ρήνης. Σάλιωσε έπειτα τον αντίχειρά της για να της ισιώσει τα φρύδια και να της σκουπίσει στο μάγουλο ένα μικρό λεκέ από κάτι που έτρωγε πρωτύτερα το κορίτσι· θαρρείς κι έπρεπε, γι’ αυτό που θα της έλεγε, να είναι καθαρή και περιποιημένη.\n«Σκότωσαν τον πατέρα σου», της είπε. «Σύρε να στεριώσεις κείνο το παντζούρι που βαράει» – τα ’πε έτσι, το ένα πλάι στ’ άλλο και με τον ίδιο τόνο, σάμπως ο σκοτωμένος πατέρας και το αστέριωτο παντζούρι να ήταν ίδιας τάξης πράγματα.\nΕπειτα πήρε το μαχαίρι και τον κόκορα, που δεν σπαρταρούσε πια· «Ελάτε μέσα», είπε στους αστυνομικούς και μπήκε στο σπίτι.\nΤις επόμενες μέρες και βδομάδες έψαξαν για τον φονιά, κι ούτε τους έλειπαν οι ύποπτοι. Ο πεθαμένος δεν ήταν άνθρωπος να έχεις πάρε-δώσε μαζί του: βλαστημούσε, έκλεβε, ψευδόταν, φθονούσε τους πλησίον του. Οσο όμως κι αν τον γύρεψαν, δεν τον βρήκαν. Υποψιάζονταν πότε τον έναν, πότε τον άλλον, μα για κανέναν δεν είχαν αδιάσειστα στοιχεία, και λίγο λίγο η έρευνα ατόνησε. Ωσπου, πέντε μήνες αργότερα, όταν η Αιμιλία ήταν ελεύθερη από την αστυνομία να φύγει, μάζεψε μερικά κουζινικά κι άλλα υπάρχοντα σε κούτες, και ρούχα σε παλιές βαλίτσες, κι ένα πρωί ήρθε ένα φορτηγό και τις πήρε μαζί με τα πράγματά τους.\nΤο κορίτσι φόραγε μόνο κάτι φαρδιά φουστάνια της μάνας του, αλλά προτού φύγουν, ένα απομεσήμερο μ’ αέρα που η Ρήνη ήταν έξω στην αυλή κι άπλωνε την μπουγάδα, έτυχε μια γειτόνισσα να περνάει όταν ξάφνου φύσηξε δυνατά· τα βρεμένα ασπρόρουχα έκαναν στράκες στον άνεμο, το φουστάνι του κοριτσιού κόλλησε πάνω στο κορμί του, και η γειτόνισσα είδε καθαρά, τότε, πως είχε στρογγυλέψει η κοιλιά του.\n*Τελευταίο βιβλίο του Μ. Μακρόπουλου είναι η νουβέλα «Μαύρο Νερό» (Κίχλη, 2019).\nΤου Αλέξη Πανσέληνου*\nΕνα πλυσταριό ήτανε, σε παλιό τριώροφο της οδού Φυλής που ο ιδιοκτήτης το έδινε για γκαρσονιέρα. Είχε μέσα κρεβάτι ημίδιπλο, στον απέναντι τοίχο καθρέφτη από τον προηγούμενο νοικάρη, ψυγειάκι από αυτά των ξενοδοχείων, ίσα ίσα να παίρνει δύο μπουκαλάκια νερό, μια πλαφονιέρα με τα πεθαμένα μυγάκια της νύχτας να σχηματίζουν διακοσμητικό στεφάνι στο θαμπό γυαλί και κομοδίνο με ένα μισοκαμμένο αμπαζούρ στο πορτατίφ.\nΜια φορά τον μήνα ο Σπύρος παρκάριζε σε έναν απόμερο κάθετο, έκανε με τα πόδια τα πενήντα μέτρα ώς την είσοδο και σκαλί σκαλί ανέβαινε στην ταράτσα, ξεκλείδωνε με το κλειδί που έκρυβε στο ντουλάπι του αμαξιού του και έλεγε κάθε φορά μπαίνοντας «Φτάσαμε πάλι στον έβδομο ουρανό κυρ Σπύρο μου!» Και αυτό επειδή η πόρτα είχε ψηλά το νούμερο εφτά, αν και τα διαμερίσματα ήταν πέντε όλα κι όλα και κανένα άλλο δεν είχε στην πόρτα νούμερο.\nΑναβε τον θερμοσίφωνα, έκανε ντους αν ήταν καλοκαίρι, τοπικές πλύσεις αν ήταν χειμώνας. Η θέρμανση δεν έφτανε να δαμάσει το κρύο.\nΗ Λίτσα –αν ήταν στ’ αλήθεια αυτό το όνομά της– ερχόταν συχνά με μισή ώρα καθυστέρηση, κατηφορίζοντας από την πλατεία Αμερικής όπου την άφηνε το τρόλεϊ και παίρνοντας δεξιά τη Φυλής. Είχε προηγηθεί ένα τηλεφώνημα κατά τη μια το μεσημέρι, για επιβεβαίωση, επειδή την ώρα εκείνη ο άντρας της έλειπε. Καμιά φορά άκουγε από μέσα και το παιδί της να μιλάει. «Εντάξει για σήμερα;» «Εντάξει». Εκλεινε και καπάκι τηλεφωνούσε στη γυναίκα του πως θα αργούσε στο γραφείο, «Λογιστικές εργασίες – Δηλώσεις Εφορίας». Εκείνη του απαντούσε «Καλά», ή «Θα σου κρατήσω φαγητό στο μάτι, να το ζεστάνεις σαν έρθεις».\nΕνας γερομπερμπάντης, συνομήλικός του, πελάτης παλιός, του είχε δώσει το τηλέφωνό της. «Είναι καλό κορίτσι και υπομονετικό με τους μεγαλύτερους σαν εμάς. Και είναι καθαρή», είχε πει. Και ο Σπύρος που μάτιαζε τα κοριτσόπουλα με τα κοντά σορτσάκια και τις μπλούζες δεμένες στη μέση για να κρύβουν όσα τα σορτσάκια ξεσκέπαζαν, ενώ η γυναίκα του είχε χάσει κι αυτή κάθε διάθεση για αγκαλιές, πήρε την απόφαση και έκανε το πρώτο τηλεφώνημα.\nΤη μέρα εκείνη, παραμονές Χριστουγέννων, του ήρθε μια ιδέα. Η Λίτσα ήταν μαζί του ευγενικιά και υπομονετική, έξι μήνες τώρα, του άφηνε όση ώρα ήθελε για να ανασυντάξει δυνάμεις για τις περιπτύξεις τους και επέμενε να του μιλά στον πληθυντικό όσες φορές χρειαζόταν να πει κάτι για τον ίδιον.\nΗξερε πως δεν ήταν επαγγελματίας. Ηξερε πως είχε πρόβλημα με τα λιγοστά λεφτά που έφερνε στο σπίτι ο άντρας της. Αυτή τη φορά, δέκα μέρες πριν από τα Χριστούγεννα, ο Σπύρος είχε μια ιδέα. Πέρα από το πενηντάρι που της άφηνε στο κομοδίνο πλακωμένο από το μικρό πορτατίφ, τη μέρα εκείνη κουβάλησε ώς απάνω και μια σακούλα που την έκρυψε κάτω από το κρεβάτι.\nΚαι όταν η Λίτσα έβαλε στο σακίδιό της το πενηντάρι, αυτός έσκυψε, τράβηξε τη σακούλα και της την έδωσε. Τον κοίταξε απορημένη. «Για το παιδί», της είπε.\nΚατακόκκινη, φουντωμένη, άνοιξε και είδε μέσα ένα παιδικό παιχνίδι από αυτά που διαφημίζονταν όλο τον μήνα τώρα στην τηλεόραση, με μικρούς μπόμπιρες να το κοιτούν εκστασιασμένοι και να παίζουν με αυτό ξεφωνίζοντας από ενθουσιασμό.\n«Δεν γίνεται… Πού θα πω το βρήκα; Αυτό κάνει ένα σωρό λεφτά. Ο άντρας μου δεν…»\n«Πες του πως τα μάζευες όλο τον χρόνο. Για τις γιορτές».\n«Δεν έπρεπε…» τραύλισε η Λίτσα, αλλά πήρε τη σακούλα και βγήκε από το δωμάτιο.\nΟταν της τηλεφώνησε ξανά, κατά τα τέλη του άλλου μήνα, αμέσως μετά το κοφτό «εντάξει» της, τόλμησε να τραβήξει τη συνομιλία λίγο περισσότερο. «Πώς του φάνηκε;» ρώτησε.\n«Παίζει όλη μέρα μ’ αυτό. Είναι πολύ χαρούμενος, στον έβδομο ουρανό!» απάντησε η Λίτσα.\n«Καλά το έλεγα εγώ», μονολόγησε ο Σπύρος αφού έκλεισε το τηλέφωνο και ετοιμάστηκε να καλέσει στο σπίτι του.\n* Τελευταίο βιβλίο του Αλ. Πανσέληνου είναι το μυθιστόρημα «Ελαφρά ελληνικά τραγούδια» (Μεταίχμιο, 2018)\nΗ φανέλα με το εφτά\nΤου Ακη Παπαντώνη*\nΟ ένας θα ήταν στα δεκαπέντε, όπως η κόρη του, μα ψηλότερος· ο άλλος μεγαλύτερος, γεροδεμένος, μελαμψός, φορούσε φανέλα Μάικλ Τζόρνταν, λευκή με το 23 στην πλάτη. Η προφορά τους βαριά, με τραχύ ρο· ψιλόβρεχε, ο ψηλότερος φορούσε την κουκούλα του, γερμανική ραπ έπαιζε δυνατά από ένα κινητό ακουμπισμένο στη βάση της μπασκέτας, στο φόντο ο Ρήνος με μικρά και μεγάλα πλοία να πηγαινοέρχονται. Πλησίασε, από ώρα προετοίμαζε λέξη λέξη τη σωστή φράση:\nΓιουνγκς, καν ιχ μιτσπίλεν;1\nΤον κοίταξαν από πάνω ώς κάτω, ίσως επειδή είχε αλλόκοτη προφορά, ίσως επειδή εξέφερε τόσο αργά τις λέξεις, λες και φοβόταν μήπως σπάσουν, ίσως επειδή φορούσε πουκάμισο και παντελόνι με τσάκιση κι ένα ζευγάρι δερμάτινα δετά μποτάκια.\nΑλες γκουτ μαν,2 απάντησαν και του έγνεψαν να πλησιάσει.\nΤο πρώτο σουτ, από τη γωνία, δεν βρήκε καν στεφάνι, ο Τζόρνταν έκανε ένα μορφασμό στον ψηλό, μειδίασαν· το δεύτερο ίσα που έγλειψε το σίδερο.\nΝόχμαλ μαν,3 είπε ο ψηλός και του ξαναπάσαρε την μπάλα.\nΕκείνος έκανε μια ντρίμπλα, σούταρε με ταμπλό και το ‘βαλε. Τον χειροκρότησαν, χαμογέλασε, οι αραιές σταγόνες της βροχής είχαν στιγματίσει τους φακούς των γυαλιών του. Ο ψηλός πρότεινε να παίξουν μονό, ένας εναντίον ενός στα πέντε καλάθια, κι εκείνος τράβηξε το πουκάμισο να απελευθερωθεί από τη ζώνη του και γονάτισε να σφίξει τα κορδόνια του. Ο Τζόρνταν πληκτρολογούσε στο κινητό του -γλάροι παρατάχθηκαν στο κάγκελο της όχθης για το ματς. Δεν έπαιξε άσχημα, έβαλε και δυο τυχερά σουτ, κέρδισε 5-3.\nΟυντ γιέτστ μιτ μιχ,4 είπε ο Τζόρνταν και έδωσε στον ψηλό το κινητό του.\nΣτην πρώτη φάση χτύπησε η μπάλα στο μποτάκι του ενώ ντρίμπλαρε κι έφυγε προς το ποτάμι. Ετρεξε να την προλάβει, είχε ιδρώσει στην πλάτη, ακριβώς όπως ίδρωνε παιδί, απλώς τώρα πολύ περισσότερο. Οι ανάσες του κοφτές, το τσιμέντο γλιστρούσε, οι γλάροι αδιάφοροι· στη δεύτερη φάση ο Τζόρνταν τον πέρασε εύκολα κι έβαλε λέι-απ· 1-0. Στην επόμενη σούταρε από το τρίποντο· 3-0. Οταν δοκίμασε να ξανασουτάρει, εκείνος του χτύπησε με δύναμη τα χέρια.\n- Φάουλ, φώναξε ο Τζόρνταν.\n- Φάουλ, συμφώνησε · του έδωσε την μπάλα.\nΟ ψηλός κοιτούσε βαριεστημένα και μουρμούριζε, παγωμένος αέρας κατέβαινε το ποτάμι, ο Τζόρνταν διαρκώς σε κίνηση. Οταν έκανε μια απότομη σταυρωτή ντρίμπλα για να περάσει από δεξιά, εκείνος τον έσπρωξε δυνατά με τον ώμο· μπερδεύτηκαν τα πόδια τους, βρέθηκαν κι δύο μπρούμυτα στο έδαφος.\n- Σάισε! 5 φώναξε ο Τζόρνταν, εκείνος προσπαθούσε να ισιώσει το μπράτσο από τα γυαλιά του, σάισε, μαν! ξαναφώναξε σπρώχνοντάς τον και με τα δυο χέρια.\nΕκείνος πισωπάτησε, δεν σταμάτησε να κοιτάζει το λίγο στραβό μπράτσο από τα γυαλιά του, ο ψηλός μπήκε ανάμεσά τους, εκείνος φόρεσε τα γυαλιά του, πλησίασε κι έδωσε το χέρι του στον Τζόρνταν, εντσούλντιγκουνγκ,6 είπε και άρχισε να περπατά προς το αμάξι.\nΑνοιξε το πορτμπαγκάζ, έβγαλε το πουκάμισό του και σκούπισε τον ιδρώτα στο στήθος και την πλάτη, φόρεσε ένα γκρι φούτερ που είχε πάντοτε ρεζέρβα, προσπάθησε ξανά να ισιώσει τα γυαλιά του και κάθισε στη θέση του οδηγού. Το μηχάνημα της εταιρείας ταξί στο ταμπλό είχε τρεις κλήσεις για δρομολόγια προς το αεροδρόμιο, μα ήταν ήδη αργά. Ανέσυρε κάτω από το κάθισμά του το κινητό και τσέκαρε τα μηνύματά του: η γυναίκα του -ακόμα την έλεγε έτσι, μιας και δεν είχε βγει το διαζύγιο- του είχε στείλει μια φωτογραφία από το τουρνουά που έπαιζε η μικρή, κάπου στη Χαλκίδα. Σούταρε με πλάτη στον φακό και στη φανέλα της τυπωμένα το όνομά της και το 13. Ηπιε μια γουλιά καφέ, έγραψε: Δεν καταλαβαίνω γιατί δεν μου έκανες αυτή τη χάρη, να της δώσετε το εφτά, δεν σου ζήτησα δα και τίποτα, ένα γαμημένο εφτά σαν του πατέρα της, το δεκατρία είναι γρουσουζιά και βγήκε από το αμάξι με κατεύθυνση το γηπεδάκι.\n1 Μάγκες, μπορώ να παίξω μαζί σας;\n2 Οκέι, φίλε\n3 Ξανά, φίλε\n4 Και τώρα με μένα\n7 Εϊ μάγκες\n*Τελευταίο βιβλίο του Α. Παπαντώνη είναι η νουβέλα «Ρηχό νερό, σκιές» (Κίχλη, 2019)


~ Anthousa News ~: Διπλό «ερυθρόλευκο» πάρτι!\nΗ Κυριακή βάφτηκε με ερυθρόλευκο χρώμα. Και τα δύο ντέρμπι αιωνίων βρήκαν νικητή και θριαμβευτή τον Ολυμπιακό κόντρα στον Παναθηναϊκό. Νίκη 2-0 στο ποδόσφαιρο με πρωταγωνιστή και σκόρερ τον Μήτρογλου στο Καραϊσκάκη, επικράτηση και στο μπάσκετ 87-76 στο ΣΕΦ με κορυφαίο τον Παπαλουκά.\nΑναρτήθηκε από Kostis_71 στις 7:09 π.μ.


Ο Kamasi Washington θέρισε κόσμο στην Τεχνόπολη\nΤρεις ώρες κρατάει το επικό «The Epic» (τριπλό cd)του Kamasi Washington και αναζητώ κάποιον να το έχει ακούσει από την αρχή μέχρι το τέλος, ολόκληρο και σερί. Για σκεφτείτε το λίγο, να το βάλετε τώρα που διαβάζετε αυτές τις γραμμές και να το βγάλετε μετά από τρεις ώρες; Μπεν Χουρ κανονικό.\nΗ αιώνια λιακάδα ενός καθαρού μυαλού, Δήμητρα Γαλάνη\nΑυτή η έκφραση μου αρέσει για ορισμένους ανθρώπους, όχι πολλούς φυσικά, ελάχιστους θα έλεγα, η «αιώνια λιακάδα ενός καθαρού μυαλού». Σήμερα η Δήμητρα Γαλάνη θα βρίσκεται στο στούντιο του «Ραδιόφωνο 24/7» και τη θυμήθηκα.


Σέρρες : Ημερίδα για την λειτουργική επανάχρηση των πρώην στρατοπέδων ~ Κάστρο Σιντικής\nΣέρρες : Ημερίδα για την λειτουργική επανάχρηση των πρώην στρατοπέδων\nΠέμπτη, Οκτωβρίου 12, 2017 Τοπικά Δεν υπάρχουν σχόλια\nO Δήμος Σερρών διοργανώνει θεματική ημερίδα με θέμα ¨Λειτουργική Επανάχρηση των πρώην στρατοπέδων στις Ελληνικές και Ευρωπαϊκές πόλεις¨ στα πλαίσια του έργου (MAPS) (Στρατιωτικές περιοχές ως Δημόσιος χώρος). Παρασκευή 13-10-2017 αίθουσα ΚΕΔΗΣ και ώρα 10.00\n“Όπως είναι γνωστό ο Δήμος Σερρών μαζί με άλλους οκτώ Δήμους της Ευρωπαικής Ένωσης εντάχθηκε στο έργο “Στρατιωτικέ περιοχές ως Δημόσιος Χώρος” (ΜΑPS) , το οποίο χρηματοδοτείται από το πρόγραμμα URBACT III.\nΣτα πλαίσια του έργου αυτού ο Δήμος Σερρών διοργανώνει ημερίδα με θέμα “Λειτουργική Επανάχρηση των πρώην στρατοπέδων στις Ελληνικές και Ευρωπαικές πόλεις.\nΣιντική : Υποψήφια δήμαρχος η Όλγα Φυταγκουρίδου\nΤην υποψηφιότητα της, μέσω της ΕΡΤ Σερρών, για τον δήμο Σιντικής ανακοίνωσε η κυρία Όλγα Φυταγκουρίδου.\nΣιδηρόκαστρο – ΦΟΣΣ: Αφήστε τα αυτοκίνητα\nΚαι ελάτε βόλτα με τα πόδια\nΠαλλατίδειο Λύκειο : « Εξωραϊσμός της επιγραφής του Παλλατιδείου Διδακτηρίου Σιδηροκάστρου\nΕξωραϊσμός της επιγραφής του Παλλατιδείου Διδακτηρίου Σιδηροκάστρου. Βαφή, φωτισμός, νέα υποστυλώματα».\nΑποφασισμένοι να διαφυλάξουν τις περιουσίες τους από τους διαρρήκτες είναι οι κάτοικοι του Χαρωπού στον Δήμο Σιντικής. Το τελευταίο διάσ...\n► 2018 ( 5601 )\n► Σεπτεμβρίου ( 562 )


www.bambolino.gr | φορέματα για βάπτιση | 9119 Anthi\n> Βαπτιστικά>Βαπτιστικά κορίτσι>Καλοκαιρινά φορεματάκια>Bambolino 9119 Anthi\nBambolino 9119 Anthi\nΒαπτιστικό πανέμορφο φορεματάκι απο την bambolino . code :9119 Anthi\nΗ Vanessa είναι ένα girly white ρομαντικό φόρεμα βάπτισης με διαφάνεια και petit βολάν πουά στα μανίκια. Το ρούχο το στολίζουν handmade μεταξωτά λουλούδια στο χρώμα της λεβάντας. Αξεσουάρ η μπαντάνα για το κεφάλι.\nΣΥΝΔΥΑΖΕΤΑΙ ΜΕ ΑΣΟΡΤΙ ΖΑΚΕΤΑ ( EXTRA 48€)\nBambolino Bambolino 9119 Anthi Βαπτιστικό πανέμορφο φορεματάκι απο την bambolino . code :9119 Anthi Η Vanessa είναι ένα girly white ρομαντικό φόρεμα βάπτισης με διαφάνεια και petit βολάν πουά στα μανίκια. Το ρούχο το στολίζουν handmade μεταξωτά λουλούδια στο χρώμα της λεβάντας. Αξεσουάρ η μπαντάνα για το κεφάλι. ΣΥΝΔΥΑΖΕΤΑΙ ΜΕ ΑΣΟΡΤΙ ΖΑΚΕΤΑ ( EXTRA 48€) Καλοκαιρινά φορεματάκια 3517 142.26 TenTen in_stock\nhttps://tenten.grΒαπτιστικάΒαπτιστικά κορίτσιΚαλοκαιρινά φορεματάκιαBambolino 9119 Anthi


ΑΓΡΙΑ ΤΗΛΕΚΟΝΤΡΑ ΛΟΒΕΡΔΟΥ - ΒΑΡΝΑΒΑ\nΣυνεχίστηκε η κόντρα στο χώρο της υγείας με τον πρόεδρο των νοσοκομειακών γιατρών Δημήτρη Βαρνάβα να επιτίθεται κατά του Ανδρέα Λοβέρδου σε τηλεοπτική εκπομπή, αποκαλώντας τον ντίλερ ιδιωτικών συμφερόντων. Ο πρώην υπουργός σήκωσε το γάντι και αποκάλεσε (μεταξύ άλλων) τον Βαρνάβα άνανδρο.\nΟ διαξιφισμός των δύο ανδρών στην πρωινή τηλεοπτική εκπομπή του ΣΚΑΪ έγινε έντονος όταν ο Α. Λοβέρδος, μέσω τηλεφώνου είπε ότι ο Δ. Βαρνάβας «το παίζει γιατρός». Αμέσως μετά, ο πρόεδρος των νοσοκομειακών γιατρών του απάντησε ότι «αυτός είναι γιατρός και δεν το έπαιζε υπουργός», όπως έκανε ο Λοβέρδος με τους 46 παρατρεχάμενούς του. «Διέλυσες το ΕΣΥ και δεν ντρέπεσαι να εμφανίζεσαι ενώπιον του ελληνικού λαού. Είσαι ντίλερ ιδιωτικών συμφερόντων», είπε ο Βαρνάβας στον Λοβέρδο.\nΟ πρώην υπουργός Υγείας έδειξε εξοργισμένος και αποκάλεσε δειλό, ψεύτη, συκοφάντη και στέλεχος του ΣΥΡΙΖΑ τον Βαρνάβα και τον κάλεσε να αποδείξει με στοιχεία αυτά που είπε για το πρόσωπό του. Ο δε Δ. Βαρνάβας επέμενε, προκαλώντας τον Α. Λοβέρδο αν θέλει να τον μηνύσει, ενώ συνέχισε λέγοντας ότι «η κυβέρνηση του Γ. Παπανδρέου προτίμησε να δώσει σε τοκογλύφους 430 εκατομμύρια ευρώ και να αφήσει να ψοφήσει το σύστημα Υγείας».


Ταξίδι στις κακόφημες λέσχες (video) | Πόκερ | gazzetta.gr\nΔευτέρα, 28 Νοεμβρίου 2011 - 13:25\nΜε το νέο του δημιούργημα "Grinders" ο Matt Gallagher προσπαθεί να επιβιώσει μέσα από το πόκερ ταξιδεύοντάς μας σε αλλόκοτες, κακόφημες και υπόγειες λέσχες πόκερ.\nΠρόκειται για ένα κόσμο γεμάτο με διαφορετικές προσωπικότητες. Εκεί η ζωή και η δουλειά ξεκινάνε μετά τα μεσάνυχτα, ο χρόνος μετράει σε μετρητά και όχι σε λεπτά και ένα φύλλο μπορεί να σου αλλάξει την ζωή για πάντα.\nΤο να παίζεις πόκερ για να πληρώσεις τους λογαριασμούς σου σημαίνει πως κάθε λεπτό κοιμάσαι με τον κίνδυνο να ξυπνήσεις χωρίς σπίτι.\nΑν και ο Gallagher ήταν πάντα πολύ καλός παίχτης πόκερ, είναι τελείως διαφορετικό να παίζει πόκερ για να εξασφαλίσει τις πάνες της κόρης του.\nΌπως ανακαλύπτει πολύ σύντομα όμως ο πραγματικός κίνδυνος βρίσκεται πολύ μακριά από το poker room και μπορεί να σε χτυπήσει με τον πιο προσωπικό τρόπο.\nΗ αφήγηση του Matt σε πρώτο πρόσωπο ενδυναμώνεται από αφηγήσεις άλλων παιχτών. Αυτοί οι παίχτες δεν είναι σαν εκείνους που θα δείτε στα μεγάλα τηλεοπτικά σόου να παίζουν τα τουρνουά των εκατομμυρίων. Αυτοί οι παίχτες κοιτάνε μόνο να κερδίσουν αρκετά ώστε να μπορέσουν να επιβιώσουν και να καλύψουν τις ανάγκες τους. Όπως αποκαλύπτει ο ίδιος ο Matt Gallagher κάποιοι παίχτες συναντάνε την απόλυτη επιτυχία και κάποιοι την απόλυτη καταστροφή.\nΈνας από αυτούς του grinders είναι ο Danny, ένας οικογενειάρχης όπως και ο Matt που μάχεται με τους δικούς του δαίμονες για να κερδίσει το χρυσό δαχτυλίδι.\nΣτην ιστορία μας υπάρχει επίσης και ο Andre, ένας 25χρονος που έχει ήδη φτάσει στο χείλος της καταστροφής μιας και οι νυχτερινές του εξορμήσεις στις λέσχες δεν αποδίδουν.\nΟ Matt, ακολουθεί επίσης τον ιδιοκτήτη μια υπόγειας λέσχης, ενώ παρακολουθεί όλο του το σύμπαν να καταρρέει.\nΤέλος σε ένα ταξίδι του στο Las Vegas, τον ναό του τζόγου, ο Matt συναντά τον Daniel Negrenau, που ξεκίνησε και αυτός σαν ένας grinder από το Toronto και τώρα ζει μια ζωή μέσα στα πλούτη και την διασημότητα.\nΓια πρώτη φορά, θα παρουσιαστεί μπροστά στη κάμερα το πραγματικό κύκλωμα του πόκερ και οι παίχτες που μπλέκονται στα δίχτυα του. Κατά την διάρκεια αυτού του ταξιδιού ο Gallagher έρχεται αντιμέτωπος με το αληθινό νόημα της ζωής, το ρίσκο, την πατρότητα και… τα μυστικά του πόκερ.


Η Lady Gaga θα είναι στον 6ο κύκλο του “American Horror Story” – Μικρόφωνο\nby Χρήστος Τσαρδάκης Μαρ 4, 2016\nΗ Lady Gaga είπε το μεγάλο «ναι» για τον 6ο κύκλο της σειράς «American Horror Story» όπως αποκάλυψε σε συνέντευξη της σε ραδιοφωνικό σταθμό της Νέας Υόρκης. Βέβαια, η pop star δεν είπε τίποτα παραπάνω για το ποιος θα είναι ο ρόλος της ή το θέμα της νέας σεζόν, αλλά και αυτό είναι μια μεγάλη ανακοίνωση.\nΗ εκκεντρική pop star, και τώρα και ηθοποιός, πέρασε τις εξετάσεις της με τον πρωταγωνιστικό της ρόλο ως The Countess, την προηγούμενη σεζόν με το “Hotel”, μπορεί τη συμμετοχή της να μην είδαν στην αρχή με καλό μάτι οι φανατικοί θαυμαστές της σειράς και έπειτα από την αποχώρηση της Jessica Lange, μετά από 4 κύκλους στη σειρά, αλλά τελικά, κατάφερε να κερδίσει την προσοχή τους. Η Gaga κέρδισε και χρυσή σφαίρα για τον ρόλο της στη δημοφιλή σειρά, κλείνοντας αρκετά στόματα.\nΔεν βρισκόμαστε προ εκπλήξεως, καθώς ο Murphy της είχε ζητήσει τη περασμένη χρονιά, να συμμετάσχει στον επόμενο κύκλο της σειράς και εκείνη απάντησε θετικά. Απλά τώρα ήρθε και η επίσημη επιβεβαίωση δια στόματος της. Μέχρι στιγμής, το μόνο όνομα που έκλεισε για τον 6ο κύκλο είναι η Angela Bassett, ενώ ενδέχεται να δούμε και την Sarah Paulson. Κάτι που το επιθυμούμε διακαώς.\nΕν κατακλείδι, η Lady Gaga είναι με φουλ τα γκάζια από τις αρχές της χρονιάς. Πρώτα η εμφάνιση της στο Superbowl, μετά το high tech αφιέρωμα επί σκηνής για τον David Bowie στα Grammys και τέλος στα Oscars. Τέλος ετοιμάζει και το νέο της comeback-album που θα έρθει μέσα στα μέσα της χρονιάς.


Μετά το κύμα παραιτήσεων... ο Τραμπ έκλεισε το «Συμβούλιο Αμερικανικής Βιομηχανίας» - Ξυπνήστε ρε\nΜετά το κύμα παραιτήσεων... ο Τραμπ έκλεισε το «Συμβούλιο Αμερικανικής Βιομηχανίας»\n8/17/2017 11:00:00 π.μ.\nΕίχε προηγηθεί η ηχηρή παραίτηση του Διευθύνοντος Συμβούλου της 3Μ - Προχθές είχε φύγει ο ισχυρός άνδρας της Merck - Μέσω Ttwitter ανακοίνωσε την απόφαση του ο Αμερικανός Πρόεδρος\nΟι παραιτήσεις υψηλόβαθμων στελεχών της αμερικανικής βιομηχανίας από το Συμβούλιο Βιομηχανίας των ΗΠΑ φαίνεται πως έφεραν σε αδιέξοδο τον Αμερικανό Πρόεδρο Ντόναλντ Τραμπ ο οποίος λίγη ώρα μετά την ανακοίνωση της παραίτησης και του 7ου κατά σειρά CEO, του Ίνγκε Τουλίν της 3M, ανακοίνωσε μέσω twitter την απόφασή του, να τερματίσει την λειτουργία του συγκεκριμένου θεσμού αλλά και του Φόρουμ Στρατηγικής και Πολιτικής για το οποίο κυκλοφορούσαν φήμες περί περί επικείμενης αυτοδιάλυσης του.\nΤέλος πρέπει να σημειωθεί, ότι το Συμβούλιο Αμερικανικής Βιομηχανίας και το Φόρουμ Στρατηγικής και Πολιτικής είχαν συσταθεί μετά την εκλογή του Τραμπ και στο καθένα εξ αυτών συμμετείχαν περίπου 20 διευθύνοντες σύμβουλοι.\nΠοια είναι η Λικίνια των αχαλίνωτων οργίων ;\nΜια σημαντική και πολύτεκνη Αγία δεν εορτάζεται ποτέ τον μήνα Αύγουστο\nΑθηναΐς μια λησμονημένη αγία


Ο Παναθηναϊκός είχε πάλι σκαμπανεβάσματα αλλά έκανε το χρέος του και νίκησε τη Ζενίτ (96-81) :: GameisOver\nΟ Παναθηναϊκός είχε πάλι σκαμπανεβάσματα αλλά έκανε το χρέος του και νίκησε τη Ζενίτ (96-81)\nΟ Παναθηναϊκός παρουσίασε ξανά δύο διαφορετικά πρόσωπα απέναντι στην Ζενίτ, προηγήθηκε με 22 πόντους διαφορά αλλά έβαλε στο δεύτερο δεκάλεπτο τον αντίπαλο του πάλι στο παιχνίδι. Στο τέλος οι πράσινοι παρουσιάστηκαν καλύτεροι και πιο μαχητικοί με αποτέλεσμα να πάρουν την 14η φετινή τους νίκη στην Ευρωλίγκα κερδίζοντας με 96-81.\nΟ ΝτεΣον Τόμας έπαιξε και για τον Παπαπέτρου στο "3" αλλά και στο "4" και τελείωσε με 27 πόντους (με 3/6 δίποντα, 5/6 τρίποντα, 6/6 βολές), 6 ριμπάουντ, 1 κλέψιμο και 3 λάθη σε 35'10'' συμμετοχής. Καλή εμφάνιση και από τους Ράις και Μήτογλου με 15 και 11 πόντους αντίστοιχα. 9 πόντους και 9 ασίστ για τον Νικ Καλάθη αλλά και 6 λάθη. Καλός και ο Παππάς που έκανε πολλά πράγματα στο παρκέ και κυρίως έφερε σκληράδα στην άμυνα των «πρασίνων». Για τους Ρώσους, ο Αγιόν με 21 πόντους και 10/14 δίποντα ήταν ο παίκτης που ξεχώρισε ενώ 10 πόντους προσέφερε και ο Τόμας.\nΟ Παναθηναϊκός ξεκίνησε το παιχνίδι με τους Καλάθη, Ράουτινς, Τόμας, Μπεντίλ και Παπαγιάννη, ενώ οι πέντε πρώτοι για τη Ζενίτ ήταν οι Πονκρασόφ, Βορόνοφ, Αμπρομάιτις, Πούσκοφ και Αγιόν.\nΟ Τόμας στο ξεκίνημα με έμμεσο τρίποντο έδωσε το πρώτο προβάδισμα του τριφυλλιού (3-0 στο 1') για να απαντήσει με τρίποντο ο Πούσκοφ (3-3). Οι «πράσινοι» θα απαντήσουν με ένα 8-0 με τον Ράουτινς να ευστοχεί στο πρώτο σουτ που πήρε από την περιφέρεια, για το +8 (11-3). Παρά τα αρκετά λάθη το μπροστινό μέρος του παρκέ, η άμυνά του Παναθηναϊκού δούλεψε πολύ καλά και στο 5' από το τρίποντο από τον Καλάθη, ήρθε το +14 (17-3) του τριφυλλιού για να ολοκληρωθεί ένα επιμέρους 14-0. Ο Αγιόν έβαλε τέλος στο πράσινο σερί, με 1/2 βολές (17-4) αλλά στο 8' ο Μήτογλου πήρε ένα ακόμα επιθετικό ριμπάουντ και πέτυχε το 21-4. Μετά από σχεδόν έξι λεπτά αγώνα, η ρωσική ομάδα κατάφερε να σκοράρει εντός παιδιάς με τον Χόλινς ο οποίος με τρίποτνο έγραψε το 21-7. Το δεκάλεπτο βρήκε το «τριφύλλι» στο +21 (30-11) με τον Τζόνσον να προσφέρει λύσεις και την κατάσταση να στρώνεται ιδανικά για την ομάδα του Πιτίνο.\nΣτο δεύτερο δεκάλεπτο οι φιλοξενούμενοι πέτυχαν πέντε γρήγορους πόντους γεγονός που υποχρέωσε τον Ρικ Πιτίνο να καλέσει τάιμ άουτ με 8'37'' να απομένουν. Ο Φρεντέτ πέτυχε 2/2 βολές αλλά ο Τόμας νίκησε τον Παπαγιάννη και οι παίκτες του Τζοάν Πλάθα είχαν βρει πλέον ρυθμό, με την παρουσία του Αλμπισί στο παρκέ να δίνει λύσεις που στο 15' έφερε την διαφορά στο -9 με δύο δικά του τρίποντα (38-29). Η εικόνα του τριφυλλιού στην άμυνα ήταν εκ διαμέτρου αντίθετη με αυτή της πρώτης περιόδου και η Ζενίτ, η οποία ανέβασε τα ποσοστά της αφού μέτρησε έως εκείνο το σημείο 8/10 σουτ και 2 μόνο λάθη. Στο 18' η διαφορά έπεσε στο -4 (42-38) με τον Αγιόν να σκοράρει μετά από δικό του επιθετικό ριμπάουντ για να πλησιάσει σε απόσταση βολής (42-40) με τον ίδιο παίκτη να σκοράρει ξανά στο 1'38'' για το ημίχρονο. Μάλιστα στην συνέχεια πήρε αντιαθλητικό φάουλ αλλά αστόχησε στην βολές και η Ζενίτ στην επίθεση. Ο Μπεντίλ με 1/2 βολές έγραψε το 43-40 και αφού ο Αλμπισί αστόχησε για τρεις, ο Τόμας πήρε το ριμπάουντ και πέτυχε running τρίποντο από τα δέκα μέτρα (!) για το 46-40.\nΣτην έναρξη του δεύτερου ημιχρόνου ο Τόμας συνέχισε μ ένα ακόμα τρίποντο (49-40) αλλά ο Χόλινς όμως βρήκε τον διάδρομο αμέσως μετά και σκόραρε με κάρφωμα (49-42). Ο Ράουτινς σκόραρε για τρεις, για δεύτερη φορά (52-42) αλλά οι Χόλιως και Αγιόν μείωσαν την διαφορά σε 52-46. Η ρακέτα του τριφυλλιού έδιχνε ευάλωτη με τους φιλοξενούμενους να σκοράρουν με άνεση και ο Βορόνοφ μείωσε στους πέντε, χάρη σε λέι απ (57-52 στο 26'). Στο 28' ο Τόμας της Ζενίτ σκόραρε για τρεις, αλλά ο Τόμας του Παναθηναϊκού απαντάει άμεσα. Πάλι στο +8 (63-55) το τριφύλλι με 2'32'' για το τέλος της τρίτης περιόδου με τον Πιτίνο να έχει δίδυμο στην περιφέρεια τους Ράις-Παππά των οποίων η συνύπαρξη έδωσε λύσεις στον Παναθηναϊκό, με τον πρώτο να πετυχαίνει δύο συνεχόμενα λέι απ και να οδηγεί τη διαφορά στο +10 (67-57). Το τρίποντο του Βορόνοφ (67-60) μείωσε πάλι αλλά οι «πράσινοι» πέτυχαν τέσσερεις αναπάντητους πόντους για το τελικό 71-60.\nΣτο ξεκίνημα του τέταρτου δεκαλέπτου η διαφορά πήγε στο +13 (75-60) με κάρφωμα του Παπαγιάννη και κλέψιμο και ο Παππάς την διατήρησε με κλέψιμο και λέι απ (76-63) με 7'45'' για το τέλος της αναμέτρησης. Τάιμ άουτ από τον Τζοάν Πλάθα και με 6'28'' για το τέλος ο Αμπρομάιτις με τρίποντο μάζεψε τη διαφορά στους δέκα (78-68). Ο Ρικ Πιτίνο είδε το δίδυμο των Ράις - Παππά να αποδίδει στην περιφέρεια, κυρίως σε ό,τι αφορά στην άμυνα και στο 34' ο Τόμας με τρίποντο για τον Παναθηναϊκό πέτυχε το 81-68. Ο Πλάθα γύρισε σε ζώνη με πέντε λεπτά να απομένουν στο παιχνίδι και εκτός από δύο βολές του Παπαγιάννη ο Παναθηναϊκός κόλησε έως ότου ένα πολύ τυχερό καλάθι από τον Ράις στο τέλος των 24'' της επίθεσης, με τον γκαρντ του τριφυλλιού να σκοράρει για πρώτη φορά από την περιφέρεια μετά από τέσσερις άστοχες προσπάθειες. Μάλιστα στο 38' ο Τόμας σκόραρε στον αιφνιδιασμό μετά το κλέψιμο του Καλάθη (88-75). Ο Τόμας έδωσε τη χαριστική βολή στη Ζενίτ από την περιφέρεια (91-77) για να πάρει τάιμ άουτ ο Τζοάν Πλάθα στο 1'40'' για το φινάλε, αφού η διαφορά άνοιξε απότομα (93-77). Τρίποντο από τον Μήτογλου, από την κορυφή για το 96-79 με το τελικό σκορ να είναι 96-81 και τους πράσινους να κάνουν απλά το καθήκον τους.\nΔΙΑΙΤΗΤΕΣ: Ράντοβιτς - Βικλίτσκι - Ρόσι.\nΟμαδικά στατιστικά - Παναθηναϊκός ΟΠΑΠ: 19/35 δίποντα, 12/28 τρίποντα, 22/28 βολές, 40 ριμπάουντ (24+16), 17 ασίστ, 14 κλεψίματα, 20 λάθη, 4 τάπες.\nΟμαδικά στατιστικά - Ζενίτ: 19/34 δίποντα, 12/25 τρίποντα, 7/14 βολές, 24 ριμπάουντ (18+6), 25 ασίστ, 8 κλεψίματα, 19 λάθη, 2 τάπες.


Another Way to Look at Greece: Πολιτικός διάλογος\nΟ ΣΘ*, έγραψε στην σελίδα του στο facebook\nΣτις 18 Ιουνίου έχουμε τα εξής ενδεχόμενα :\n1) Όχι κυβέρνηση ( σχετικά απίθανο )\n2) Κυβέρνηση Τσίπρα με άλλες δυνάμεις ( λιγώτερο πιθανο )\n3) Κυβέρνηση ΝΔ με άλλες δυνάμεις ( το πιθανώτερο ) . Δηλαδή με Μανο - Τζήμερο και ΠΑΣΟΚ .\nΤο τρίτο ενδεχόμενο , είναι το πιθανώτερο , διότι έστω και με βραχεία κεφαλή η Νέα Δημοκρατία , μάλλον θα είναι πρώτο κόμμα και θα έχει το μπόνους των 50 εδρών , αλλά όχι αυτοδυναμία .\nΘεωρητικά αυτό είναι το ασφαλέστερο για την παραμονή μας στο Ευρώ , την Ευρωζώνη , τη μη διακοπή της χρηματοδότησης.\nΑυτό όμως είναι τελείως θεωρητικό .\nΑποκλείει τη συμμετοχή της αντιμνημονιακής μερίδας . Και έρχεται αντιμέτωπο με όλους όσους έχουν θιγεί από το μνημόνιο . Αυτούς στους οποίους τους αρνείται ο κ. Σαμαράς την ιδιότητα του πατριώτη , αφού πατριώτης είναι μόνο ο ίδιος και όσοι τον ακολουθούν που συνιστούν το πατριωτικό μέτωπο. Οι άλλοι είναι αντιευρωπαίοι , μιάσματα , απάτριδες , πεινάλες που θέλουν να μας πάρουν τα σπίτια, λιγούρια που θα υπεξαιρέσουν τις καταθέσεις , οι μαυροσκούφηδες που θα κόψουν με τα κονσερβοκούτια το λαιμό όποιου έχει καλό αυτοκίνητο , οι εαμοβούλγαροι κ.λπ. Άρα , έχει ταξικοποιήσει τις πολιτικές διαφορές και ιδεολογικοποιήσει τις οικονομικές διαφορές.\nΟ κ. Σαμαράς έχει διχάσει την κοινωνία .\nΣτο περιβάλλον αυτό , οποιοδήποτε μέτρο , το οποίο για κάποιο αδιευκρίνιστο λόγο τοποθετείται προς το Σεπτέμβριο , ακόμη και προς τη σωστή κατεύθυνση να είναι αποκλείεται να τύχει , όχι ευμενούς αποδοχής , αλλά ούτε καν ανοχής\nΔεν καταλαβαίνω , βέβαια , γιατί του Σαμαρά θα του παγώσουν τα μέτρα μέχρι τον Σεπτέμβριο ενώ του Τσίπρα θα του δείξουν την έξοδο από το Ευρώ . Αλλά πες ότι το κάνουν .\nΤο Σεπτέμβρη όμως θα πουν, κύριε Σαμαρά τηρήστε τις δεσμεύσεις σας και τιμήστε την υπογραφή σας .\nΤότε , μιά κυβέρνηση από 3 κόμματα με ποσοστό βαριά 42% όλα μαζί ( στις 160 έδρες ) θα πρέπει να επιβληθεί σε μία αντιπολίτευση του 56% . σε ανθρώπους εξοργισμένους και απελπισμένους.\nΑπέναντι σε μια κοινωνική οργή που θα σοβεί και δεν θα έχει εκτονωθεί .\nΕίναι σίγουρη η κοινωνική αναταραχή , οπότε αντίο ανάκαμψη . Ανάκαμψη εντός κοινωνικής αναταραχής , με εμφυλιοπολεμικά σύνδρομα και διαχαστική φρασεολογία , είναι αδύνατη .\nΣτις πλατείες του 2012-2013 θα είναι 1.000.000 περισσότεροι άνεργοι , που δεν θα φεύγουν διότι δεν θα έχουν που αλλού να πάνε , και που δεν θα έχουν διέξοδο αν φύγουν .\nΘα είναι και μία μερίδα λαϊκής δεξιάς υπό τον Καμμένο και τη Χρυσή Αυγή .\nΘα φωνάζει ο Μάνος κλείστε τον ΟΣΕ , τον ΟΛΠ , τον ΕΛΤΑ , θα σιγοντάρει η Ντόρα , ο Σαμαράς θα σκέφτεται ότι η ΔΑΚΕ πάει για τον Καμμένο, λήξις οι μεταρρυθμίσεις . Και μπροστά στον κίνδυνο της πτώχευσης , ξανά μανά οριζόντια φορολογία , μισθολογικές περικοπές , περικοπές συνάξεων , κόντρα διαδηλώσεις . Θα φύγουν ο Μάνος με το Τζήμερο . Μετά από λίγο και η Ντόρα. Ξανά θα έχουμε το νούμερο του βαριετέ «ο Χοντρός και ο Λιγνός» . Πλατείες , διαδηλώσεις . Κανένα οικονομικό πρόγραμμα δεν θα μπορεί να ακολουθηθεί. Οι θυσίες του Λαού θα πέφτουν στο πιθάρι των Δαναΐδων . Η ύφεση θα καλπάζει.\nΑκόμη και αν μέχρι το 2014 δεν έχουμε γίνει Ναμίμπια ,η πορεία δεν θα είναι αναστρέψιμη .\n*Ο ΣΘ είναι δικηγόρος\nΟ/η GL Απάντησε\n… ζητάω προκαταβολικά συγνώμη για την έκταση του σχολίου.\nΣυμφωνώ με την ανάλυσή σου. Δυστυχώς για τον τόπο και η ηγετική ομάδα της ΝΔ είναι αφερέγγυα (όπως ήταν και του ΠΑΣΟΚ). Πρώτον γιατί είναι συνυπεύθυνη για την κατάσταση στην οποία βρεθήκαμε το 2007-2009, ευθύνη την οποία ουδέποτε ανέλαβε και δεύτερον γιατί εξέθρεψε τον θυμό και την αγανάκτηση της πλειοψηφίας για μικροκομματικά οφέλη το 2010-2011.\nΔεν θα σταθώ στην ηθική διάσταση του αντιμνημονιακού παραληρήματος. Για εμένα είναι λάθος γιατί οδηγεί άμεσα να στο γίνουμε «Ναμίμπια». (το 2012 και όχι το 2014) Είμαι υπέρ του μνημονίου και αδιάφορος για το Ευρώ. Αλλά τώρα δεν μπορούμε και δεν πρέπει να βγούμε από την ευρωζώνη. Το κόστος της εξόδου σήμερα θα είναι από 30% έως 50% του ΑΕΠ, άμεσα!\nΕίμαι υπέρ του μνημονίου αλλά όχι και των εισπρακτικών μέτρων που με ευθύνη της ελληνικής κυβέρνησης εμπεριέχει. Είμαι υπέρ της μεταρρύθμισης της διοίκησης και της μείωσης του δημοσίου. Αυτό σημαίνει και την μείωση του αριθμού των δημοσίων υπαλλήλων. Πόσο; Όσο αντέχει η φοροδοτική μας ικανότητα και όσο αυτό δεν γκρεμίζει την όποια ανταγωνιστικότητα μας έχει μείνει ή την όποια στοχεύσουμε από εδώ και μπρος.\nΤο δίλημμα και αυτών των Εκλογών είναι ίδιο με το δίλημμα του Οδυσσέα. Λυπάμαι αλλά δεν υπάρχει εύκολη επιλογή. Σκύλλα ή Χάρυβδης; Η Σκύλλα θα αρπάξει μερικούς από το πλήρωμα αλλά το πλοίο με τους περισσότερους θα περάσει. Από την Χάρυβδη κινδυνεύουν όλοι γιατί αν σε πιάσει στις δύνες της το σκάφος θα βουλιάξει αύτανδρο. Πρέπει λοιπόν να περάσουμε από την «Σκύλλα» και όχι από την «Χάρυβδη». Αυτό είναι και το πραγματικό δίλημμα των εκλογών και του όποιου νέου πρωθυπουργού.\nΤην «Σκύλλα» της Ευρωζώνης και της ανάληψης της ευθύνης του εαυτού μας και όχι την «Χάρυβδη» της αντιμνημονιακής μπλόφας: τα παίζω όλα ή τίποτα. Η υπεύθυνη στάση είναι η πρώτη. Αυτή του ηγέτη που ξέρει που θέλει να πάει και αναλαμβάνει την ευθύνη. Η δεύτερη επιλογή μοιάζει γενναία και θυμίζει το «καλύτερα μιας ώρας ελεύθερη ζωή παρά σαράντα χρόνια σκλαβιά και φυλακή» αλλά δεν είναι.\nΔεν είναι μαγκιά και ωδή στη ελευθερία γιατί όλοι τα φάγαμε τα λεφτά αυτά που τα χρωστάμε. Όλοι αλλά όχι όλοι το ίδιο. Κάποιοι λίγοι πολύ, κάποιοι άλλοι λιγότερο και κάποιοι πολλοί, λίγο. Πάντως με τον ένα ή το άλλο τρόπο, κάτι όλοι. Είναι δίκαιο να ζητάμε την τιμωρία αυτών που έφαγαν τα πολλά αλλά όχι επιλέγοντας και την «αυτοχειρία». Πρέπει να είμαστε εδώ και μετά, όρθιοι. Ελεύθεροι. Θέλει αρετή και τόλμη η Ελευθερία, αλλά και ΔΡΑΣΗ.\nΟ Σαμαράς δεν είναι η λύση. Αλλά δεν είναι και αυτοχειρία.\nΕτικέτες Εκλογές, Ελλάδα, Ευρώ, Πολιτική


Γενική Συνέλευση - Κοπή βασιλόπιτας 2018 - Μουσικοχορευτικός Σύλλογος Ο Μέγας Αλέξανδρος\nΤο πρωί της Κυριακής 14 Ιανουαρίου 2018 πραγματοποιήθηκε η καθιερωμένη κοπή της βασιλόπιτας και η ετήσια τακτική Γενική Συνέλευση των μελών, στην αίθουσα εκδηλώσεων του Πολιτιστικού Κέντρου του Μουσικοχορευτικού Συλλόγου Προσοτσάνης «ο Μέγας Αλέξανδρος». Την πίτα ευλόγησαν ο πανοσιολογιότατος αρχιμανδρίτης κ. Χριστόδουλος και ο πατέρας Κωνσταντίνος Ουρούμης. Τυχεροί ήταν ο κ. Σμολοκτός Νικόλαος, η κα Σεκερτζή Ευαγγελία και η μικρή Ταραβάρη Ζέτα που κέρδισαν από ένα συμβολικό δώρο.\nΑκολούθησε ομιλία από τον πρόεδρο του Συλλόγου κ. Κων/νο Παπαδόπουλο, ο οποίος αναφέρθηκε στον διοικητικό απολογισμό της προηγούμενης χρονιάς με σημαντικότερα γεγονότα: το ταξίδι μας στη Ρουμανία, τη συνέχιση έκδοσης της πολιτιστικής μας διμηνιαίας εφημερίδας «ΗΩΣ» για 18ο έτος, τον συνεχή εμπλουτισμό με νέα βιβλία της δανειστικής μας βιβλιοθήκης, καθώς και τις καθιερωμένες ετήσιες εκδηλώσεις και δράσεις μας. Τέλος, έθεσε τους στόχους του νέου έτους που πρωτίστως είναι η πραγματοποίηση επιστημονικού συνεδρίου για την ιστορία της Προσοτσάνης στις 5-6 Μαΐου 2018 σε συνδιοργάνωση με τον Δήμο. Επίσης, αναφέρθηκε στην πρωτοβουλία της Πανελλήνιας Ομοσπονδίας Πολιτιστικών Συλλόγων Μακεδόνων για τη συγκέντρωση ψηφιακών υπογραφών σχετικά με το οριστικό όνομα της Π.Γ.Δ.Μ.\nΤην εκδήλωση τίμησαν με την παρουσία τους ο Δήμαρχος Προσοτσάνης κ. Άγγελος Λύσσελης, ο βουλευτής Δράμας κ. Δημήτριος Κυριαζίδης, ο περιφερειακός σύμβουλος κ. Κων/νος Κινατζίδης, οι αντιδήμαρχοι κ.κ. Μιχαήλ Ηλιάδης, Πέτρος Παυλίδης, πρώην αντιδήμαρχοι κ.κ. Ιωάννης Τσαουσίδης και Γεώργιος Παπαμιχαήλ, οι επικεφαλής των δημοτικών παρατάξεων κ.κ. Θεόδωρος Αθανασιάδης, Βασίλειος Φατράλης, ο πρόεδρος του Συλλόγου Πολυτέκνων Ν. Δράμας κ. Νικόλαος Σμολοκτός, δημοτικοί σύμβουλοι, μέλη, μαθητές από τα χορευτικά τμήματα και φίλοι του συλλόγου.


Προχωρημένες επαφές για Ο.Κ.Α.Α! | ebasket.gr\nΚεντρική Basket League ΑΕΚ Προχωρημένες επαφές για Ο.Κ.Α.Α!\nΠροχωρημένες επαφές για Ο.Κ.Α.Α!\nΗ Ομοσπονδία Τένις… ξύπνησε ύστερα από 13 χρόνια και αποφάσισε να διοργανώσει τουρνουά στο εγκαταλειμμένο Ολυμπιακό Κέντρο Αντισφαίρισης Αθηνών, επειδή το ζήτησε η πολύπαθη ΑΕΚ!\nΟι άνθρωποι της Ομοσπονδίας Τένις ενημερώθηκαν, από τον περασμένο Ιανουάριο, από την Πολιτεία για τις προθέσεις της ΑΕΚ και του Μάκη Αγγελόπουλου, για τον οποίο “συντηρητικά” μυαλά στην Ελλάδα κάνουν ό,τι μπορούν για να τον διώξουν. Όταν δημοσιοποιήθηκε η “είδηση” για την επίσκεψη του υφυπουργού Αθλητισμού, Γιώργου Βασιλειάδη και των Αγγελόπουλου-Σάκοτα στον χώρο των 66 στρεμμάτων, που έχουν αραχνιάσει, αν εξαιρέσει κανείς τα Γραφεία του ΕΣΑΚΕ, οι άνθρωποι της Ομοσπονδίας Τένις πέρασαν στην αντεπίθεση. Αντέδρασαν μέσω της δημοσιοποίησης για διοργάνωση διεθνών τουρνουά εν μέσω κρίσης, που πάντως καλύπτουν χορηγικά επιχειρηματίες (κατά την ανακοίνωση).\nΟι επαφές της ΑΕΚ με την Πολιτεία είναι προχωρημένες. Βασιλειάδης και Αγγελόπουλος έχουν μιλήσει προ πολλού και δεν αποκλείεται το… καταχρεωμένο Ολυμπιακό Ποδηλατοδρόμιο, που επίσης “ξεσήκωσε” τους Ποδηλάτες να ήταν “προπέτασμα καπνού” και η ΑΕΚ “χτυπούσε” το… Τένις. Σ’ αυτή την περίπτωση, αδίκως “βλήθηκε” από τον ΣΥΡΙΖΑ η… Αυλωνίτου, η οποία αγνοώντας τις επαφές των ιδεολογικών συντρόφων της με την ΑΕΚ, είχε προτείνει εξ αρχής το γήπεδο του Τένις για την ΑΕΚ. Και όχι μόνο το γήπεδο. Η ΑΕΚ μακροπρόθεσμα θα ήθελε να “κτίσει” Ολυμπιακό Χωριό με βάση το σχέδιο, που ετοίμαζε στο Γαλάτσι. Άλλη πονεμένη ιστορία αυτή…\nΗ ΑΕΚ πάντως αναμένει από την Πολιτεία συγκεκριμένα στοιχεία, που αφορούν στο γήπεδο Τένις, στο μεγάλο γήπεδο, που μπορεί να φτάσει και τις 10-11.000 θέσεις. Και γράφουμε μεγάλο διότι υπάρχει και το μικρό (των 4.300 θέσεων). Και τα στοιχεία αφορούν κυρίως στη στατικότητα της επικείμενης οροφής, που πρέπει να κατασκευαστεί. Η επίσημη ΑΕΚ εξακολουθεί (και καλά κάνει) να μην παίρνει θέση, αλλά έχει λάβει διαβεβαιώσεις, ότι σε ένα με ενάμιση χρόνο από τη στιγμή, που λάβει το ΟΚ άμεσα, θα μπορεί να ξεκινήσει εργασίες και να το κάνει “σπίτι” της. Η Πολιτεία γκρέμισε και το “Γιώργος Μόσχος“, η Πολιτεία εδώ και χρόνια οφείλει να επισπεύσει τις διαδικασίες για παραχώρηση-εκμίσθωση (με το αζημίωτο δηλαδή) γηπέδου στην ΑΕΚ.\nΗ (προφανής) προεκλογική περίοδος, που διανύει η χώρα συνιστά δίκοπο μαχαίρι, με την έννοια ότι κανείς δεν μπορεί να γνωρίζει τι ισχύει. Η Κυβέρνηση έχει τάξει εσχάτως γήπεδα σε όλους, όμως, με δεδομένο, ότι αρκετά γήπεδα το προσεχές διάστημα θα ενταχθούν στο Υπερταμείο των… ξένων δανειστών, υπάρχει και η λογική του “ό,τι προλαβαίνει“. Όχι απαραίτητα για κακό. Οι καθυστερήσεις στα ποδοσφαιρικά γήπεδα ΑΕΚ και Παναθηναϊκού δεν επιτρέπουν “πανηγυρικές ιαχές” στην μπασκετική ΑΕΚ, που θέλει το δικό της “σπίτι”, αλλά υπάρχει καπνός. Και δεν είναι μαύρος. Ο Μάκης Αγγελόπουλος (μαζί με τον Χάρη Κουτά) εξετάζουν εδώ και καιρό πολλές περιπτώσεις. Το γήπεδο τένις ήταν εκ αρχής η “Τρίτη λύση“, που υπαινίσσονταν στην Ηρακλείου 466…\nΑτού της ΑΕΚ; Ότι δεν τη… θέλει ο Παναθηναϊκός στο “Νίκος Γκάλης”! Ούτε η ΑΕΚ θέλει τον Παναθηναϊκό σ’ αυτή την αναγκαία (και ομαλή, αλήθεια είναι) συγκατοίκηση. Η Κυβέρνηση ετοιμάζεται να πει το “ναι” στον Παναθηναϊκό για την παραχώρηση του Κλειστού, και σ’ αυτή την περίπτωση θα πρέπει να βρει γήπεδο στην ΑΕΚ για να μην μείνει η “Βασίλισσα” στον… δρόμο. Αλλά μετά τους “Ποδηλάτες” θα πρέπει (η Κυβέρνηση) να κλείσει το μέτωπο, που άνοιξε με τους “Τενίστες“, οι οποίοι θέλουν τουρνουά για το 2018, ώστε να μην προλάβει η ΑΕΚ να ξεκινήσει εργασίες για την ανακατασκευή του γηπέδου…\nΚι όλα αυτά, ενώ στον συγκεκριμένο χώρο δεν στεγάζουν ούτε τα Γραφεία τους… Τον θυμήθηκαν εσχάτως ότι υπάρχει…\nΠροηγούμενο Πλήγμα με Καλνιέτις (pic)\nΕπόμενο “Διέλυσε” την Άνκαρα η Γαλατασαράι


Η πόλη της Καβάλας, αν και άλλαξε ονόματα στο πέρασμα των αιώνων, ήταν πάντα άρρηκτα συνδεδεμένη με την θάλασσα μέσω του λιμανιού της.\nΤο λιμάνι που ίδρυσαν οι Θάσιοι στα τέλη 7ου π.χ. αιώνα ήταν ένας φυσικός όρμος στις δυτικές ακτές της χερσονήσου της Παναγίας, που σήμερα έχει εξαφανισθεί κάτω από επιχώσεις. Το λιμάνι κράτησε ανοικτούς τους δρόμους με όλο τον ελληνικό κόσμο του Αιγαίου και της Μ. Ασίας μέσω των οποίων έφθαναν στην πόλη όχι μόνο εμπορεύματα, αλλά και τα πνευματικά μηνύματα που περιέχονται στις θρησκείες του ελληνικού κόσμου και της Ανατολής με αποκορύφωμα το 49/50 μ.Χ. την άφιξη του Αποστόλου Παύλου που μετέφερε το μήνυμα της νέας θρησκείας στην Ευρώπη.\nΚατά τον 16ο και 17ο αιώνα το λιμάνι της Καβάλας παίζει σπουδαίο ρόλο στην περιοχή με πρωταρχικό τον διοικητικό και φορολογικό έλεγχο της γειτονικής μεταλλευτικής περιοχής, ενώ διεξάγονται μέσω αυτού το εξαγωγικό εμπόριο με τοπικά αγροτικά προϊόντα (σιτάρι, βαμβάκι, ξυλεία κλπ.)\nΟ 18ος αιώνας αποτελεί περίοδο ιδιαίτερης ακμής για την πόλη της Καβάλας και το λιμάνι της. Εγκαθίστανται σ΄ αυτήν οι πρώτες προξενικές αρχές της Γαλλίας και της Βενετίας . Το εμπόριο του λιμανιού είναι κυρίως εξαγωγικό. Το λιμάνι διαδραματίζει ιδιαίτερα αξιόλογο ρόλο ως κέντρο αλιείας και εμπορίου, κυρίως καπνού.\nΤο 1920 η Καβάλα αποκτά Λιμενική Επιτροπή με σκοπό την κατασκευή του λιμανιού. Το 1928 μετά από μειοδοτικό διαγωνισμό τα έργα κατακυρώνονται στην Ανώνυμη Εργοληπτική Εταιρεία Θαλασσίων & Υδραυλικών Έργων. Τα εγκαίνια του λιμανιού γίνονται το Νοέμβριο του 1929 από τον Ελευθέριο Βενιζέλο και το λιμάνι ολοκληρώνεται τη δεκαετία του 50. Με την κατασκευή των λιμενικών έργων δημιουργείται με επιχωματώσεις και η νέα παραλία της Καβάλας.


netweek - H Canon Eλλάδας διευρύνει τη συνεργασία της με την ACI Hellas\nTην εντάσσει στο δίκτυο των διανομέων της\n10 Ιουλίου 2019 | 12:44\tΓράφει το\tNet Week Online Team\tTopics: Business Deals\nΗ Canon Ελλάδας και η ACI Hellas ανακοινώνουν τη διεύρυνση της συνεργασίας τους, αναφορικά με τη διάθεση των καταναλωτικών εκτυπωτικών προϊόντων της Canon στην Ελληνική αγορά.\nΜε τη συνεργασία αυτή, η ACI Hellas εντάσσεται στο δίκτυο των διανομέων της Canon και θα διαθέτει στην ελληνική αγορά τους εκτυπωτές που απευθύνονται σε καταναλωτές, επαγγελματίες και οικιακά γραφεία ή μικρές επιχειρήσεις. Ειδικότερα η ACI Hellas, θα διαθέτει τις σειρές προϊόντων εκτύπωσης της Canon βασισμένες σε τεχνολογία inkjet, PIXMA, PIXMA PRO και Maxify όπως επίσης και τα Α4 μοντέλα της σειράς iSENSYS τα οποία αξιοποιούν την τεχνολογία laser εκτύπωσης της Canon.\nΤόσο οι λύσεις laser όσο και οι λύσεις inkjet περιλαμβάνουν πολυλειτουργικές συσκευές που συνδυάζουν λειτουργίες εκτύπωσης, σάρωσης και αντιγραφής όσο και μοντέλα με λειτουργία εκτύπωσης μόνο. Η ACI Hellas θα παρέχει επίσης τα γνήσια αναλώσιμα της Canon για τις παραπάνω οικογένειες προϊόντων. Επιπλέον, η εταιρεία θα διαθέτει τους προβολείς της Canon, presenters και περιφερειακές συσκευές, όπως αριθμομηχανές.


Ενα πολύ σύντομο διάλειμμα | Η ΚΑΘΗΜΕΡΙΝΗ\nΠρώτη Ιανουαρίου 2016 και τα φαντάσματα του 2015 κυριαρχούν πάνω στην πατροπαράδοτη ανάπαυλα φωτός, καθώς δεν έχει αναδυθεί ακόμη κάτι ικανό να χαράξει τ’ αυριανά σωτήρια μονοπάτια. Οπως και το σφίξιμο μπροστά στην πολυσυζητημένη επιδείνωση των ελληνικών πραγμάτων, σε ενδεχόμενες νέες καταστροφές.\nΠαλινωδίες, καθυστερήσεις, υπαναχωρήσεις, μετέωρα βήματα, δύσκολη μείξη προοδευτισμού και οικονομικού ρεαλισμού. Κανένα αναπτυξιακό βήμα, νέες περικοπές, νέοι φόροι – 4,2 δισ. ευρώ θα πρέπει να πληρώσουν οι φορολογούμενοι το 2016…\nΚαι αυτό πάνω σε ένα βεβαρημένο χθες: στα 85,5 δισ. ευρώ οι απλήρωτες υποχρεώσεις των νοικοκυριών και των επιχειρήσεων. Εξήντα χιλιάδες επιχειρήσεις στη Βουλγαρία (προϋπήρχαν 11.500) και άλλες 10.000 στην Κύπρο – και το κύμα φυγής συνεχίζεται. Στο 1,24 εκατ. οι άνεργοι· κανένα εργαζόμενο μέλος σε 350.000 οικογένειες, οι 9 άνεργοι στους 10 χωρίς καμία στήριξη. Ενα εκατομμύριο εργαζόμενοι (στα 3,5 εκατ. απασχολουμένων), απλήρωτοι από 1 έως 5 μήνες, οι 7 στις 10 νέες θέσεις εργασίας προσωρινής απασχόλησης…\nΠρώτη Ιανουαρίου 2016. Λίγες ημέρες πριν, το 83% των Ελλήνων (ευρωβαρόμετρο) δεν είχε εμπιστοσύνη στο μέλλον, το 92% θεωρούσε πως ήταν σε καλύτερη κατάσταση παλιότερα, το 99% έκρινε πως η κατάσταση της εργασίας στη χώρα είναι «κακή», το 97% χαρακτήριζε «άσχημη» την κατάσταση της οικονομίας και το 70% πίστευε πως θα χειροτερέψει μέσα στους επόμενους 12 μήνες.\nΣήμερα; Σήμερα είναι ένας άλλος χρόνος, άτρωτος στις αντιξοότητες και στα θνητά ανθρώπινα προβλήματα, μια ημέρα χάριτος. Ή μάλλον ήταν. Η χαρά της προσμονής χαρμόσυνων νέων σβήνει γρήγορα. Ο κόσμος μας –θεμελιωμένος σε μια λάθος αρχή– είναι ανοιχτός σε ένα χρόνο που έπαψε να είναι αντιληπτός ως γραμμή προόδου. Το μέλλον τελματωμένο. Το κοινωνικό αύριο ρηχό, χωρίς θεμέλια, με θολά νοήματα, σκοπούς και αλήθειες. Που ακυρώνουν την ανακουφιστική πεπατημένη της μετάβασης από το παρόν των βασάνων σε ένα μέλλον, το οποίο προοικονομείται –σχεδόν πάντα– καλύτερο. Δεν υπάρχει η πρόκληση του χειροπιαστού άμεσου στόχου, που έκανε το σήμερα να έχει διάρκεια και το αύριο να φεγγοβολεί.\nΓι’ αυτό, πριν από τους αριθμούς θα έπρεπε οι ηγέτες της χώρας να προσπαθήσουν να ανατρέψουν την αίσθηση «κατάργησης» του συλλογικού μέλλοντος (της κοινωνικής προοπτικής) που παγιώνει όχι μόνο το δεδομένο κλίμα απαισιοδοξίας, αλλά και μονιμοποιεί μια καταστροφική ιδεολογική στάση: πλήρης αποστασιοποίηση από την ατελέσφορη και ασυνεπή πολιτική.\nΘα είναι δύσκολο το 2016. Και όμως. Ο καινούργιος χρόνος, ακόμη κι αν δεν είναι μια αρχή ευφροσύνης, θα μπορούσε να είναι για τους ιθύνοντες μια αρχή συνειδητοποίησης και ευθύνης. Δεν γίνεται, το κοινό πεπρωμένο, όταν γυμνώνεται από τα ωραία λόγια, να αποκαλύπτεται ασάλευτο και γυμνό. Δεν μπορεί όλα να είναι τα ευμετάβολα επιφαινόμενα του ίδιου κακού – της ύφεσης. Ο χρόνος να είναι καμωμένος μόνο από «θανάτους». Η ζωή έχει και «αναστάσεις» και επιθυμία για διάρκεια.